Američki studenti posetili terenski ured MKSJ-a u Sarajevu | Međunarodni krivični sud za bivšu Jugoslaviju\nAmerički studenti posetili terenski ured MKSJ-a u Sarajevu\nSarajevo, 25. juli 2014.\nGrupa studenata Univerziteta u Denveru, SAD, u sklopu studijskog programa Bosni i Hercegovini, danas je posjetila terenski ured MKSJ-a u Sarajevu. Almir Alić, predstavnik sekretarijata MKSJ-a, je tokom dvosatne prezentacije upoznao studente s radom Tribunala, njegovim glavnim dostignućima i izazovima s kojima je suočena ova sudska institucija.\nStudenti predvođeni profesoricom Ann Petrilom, direktoricom za terensku edukaciju Univerziteta u Denveru, naročito su zanimanje pokazali za iskustva Outreach programa MKSJ-a u radu sa zajednicama na prostoru BiH. Pored pitanja vezanih za kaznenu politiku Tribunala i priznanja krivice, studente je interesovala tranzicija u procesuiranju predmeta vezanih za teške povrede međunarodnog humanitarnog prava s MKSJ-a na nacionalne sudove kao i uloga koju je Haški tribunal imao u jačanju lokalnog pravosuđa i uspostavljanju veze između međunarodnog i nacionalnog pravnog sistema.\nJillian Morrison, 29 godina, Univerzitet u Denveru, Kolorado, SAD:\n“MKSJ zaslužuje veliku zahvalnost zbog profesionalizma i predanosti u potrazi za pravdom za žrtve genocida i ratnih zločina. Nadam se da rad MKSJ-a neće biti zaboravljen i da će međunarodna zajednica pružiti podršku outreachu i naporima MKSJ-a, posebno onima koji se tiču informisanja mladih koji će premostiti jaz na putu mira.“\nDeanna Barton, 21 godina, Univerzitet u Denveru, Kolorado, SAD:\n“Ovo predavanje je pružilo dobar uvid u djelovanje MKSJ-a, ne samo u sudnicama, već i među zajednicama. Video snimci dijaloga između žrtava i zločinaca u okviru sudskog postupka predstavljaju nevjerovatan prikaz onoga što se dešava na MKSJ-u, kao i cilja MKSJ-a da kroz pravdu pomogne da se zacijele rane žrtava.“


Šešelj: Janković i Jeremić mogu da me pobede SAMO AKO UMREM! - Avala Info\nŠešelj: Janković i Jeremić mogu da me pobede SAMO AKO UMREM!\nŠest moćnih Rusa misteriozno umrlo za samo četiri meseca\nŠešelj: Vuk Jeremić bahato se odnosio prema državnom novcu!\nLider SRS Vojislav Šešelj tvrdi da su dosovski kandidati za predsednika Srbije Vuk Jeremić i Saša Janković „puke marionete Zapada“ i da mogu da ga pobede na izborima samo u slučaju da on umre!\nKomentarišući objavljena istraživanja prema kojima ima manje glasova od dosovskih kandidata, Šešelj kaže da su Jeremića i Jankovića birači provalili kao „zapadne marionete“ i da zbog toga nema nikakve šanse da bilo koji od njih uđe u drugi krug predsedničkih izbora.


Parastos u Brčkom za Srbe ubijene u hrvatskoj akciji "Oluja" - Glas Srpske\nSrna 04.08.2021 14:20\nBRČKO - Parastosom, prisluživanjem svijeća i polaganjem bijelih ruža na spomenik palim srpskim braniocima Brčkog, u centru grada predstavnici svih srpskih političkih partija i građani odali su počast žrtvama hrvatske operacije "Oluja", najvećeg etničkog čišćenja u Evropi od Drugog svjetskog rata.\n"Ta istina će se morati prihvatiti, ali na jedan kulturan način, kroz dijalog, a ne dekretima i nametanjem jedne verzije istine kao što se pokušava uraditi. Mislim da je to jedna snažna poruka kroz iskazano jedinstvo predstavnika svih srpskih političkih partija i udruženja građana da se borimo i na kraju izborimo za istinu", rekao je Milić novinarima.\nMilić je izrazio je žaljenje što ni ove, kao ni prethodnih godina nije bilo razumijevanja da se 4. avgust proglasi danom žalosti u Brčkom u znak sjećanja na srpske žrtve akcije "Oluja".\n"To će, sasvim sigurno, biti povod za preispitivanje akata koji uređuju ovu materiju. Očigledno da je to nešto što ne bi trebalo da bude prepušteno pojedincima, već da bude vraćeno u nadležnost Skupštine", dodao je on.\n"To je naš vid protesta, jer ipak, gradonačelnik treba da bude gradonačelnik svih nas, a ne samo jednog naroda", poručio je Vasić.\nPredsjednik brčanskog BORS-a Cvjetko Simić rekao je da je poslije 26 godina u Brčkom služen parastos za poginule borce Vojske Republike Srpske Krajine i civilne žrtve u akciji "Oluja" u kojoj je protjerano oko 250.000 Srba, a oko 2.000 pobijeno.


Tači: Učlanjenje u EU zavisi od našeg rada\nKosovski predsednik Hašim Tači danas se u Sofiji sastao sa premijerom Bugarske Bojkom Borisovim. Teme razgovora su bile "produbljivanje bilateralne saradnje između dveju zemalja, ali i jačanje evropske perspektive Kosova i celog regiona".\n"Za četiri godine razgraničenje sa Srbijom"\nPoslanik skupštine Kosova Iljir Deda naveo je da su od zvaničnika EU dobili poruku da demarkacija granice sa Srbijom treba da bude okončana u roku od četiri godine.\nKosovski premijer Ramuš Haradinaj kaže da je u potpunosti protiv "ustupanja teritorije" Beogradu i "promene granica", jer "takve priče dovode do tragedija".\nOdbačene optužbe protiv bivšeg gradonačelnika Parteša\nApelacioni sud u Prištini odbacio je optužbu protiv bivšeg gradonačelnika Parteša Dragana Nikolića za krivično delo zloupotreba službenog položaja.\n"Odluka o razmeni teritorija ne tiče se samo Beograda i Prištine"\nKomandant Kfora Salvatore Kuoči izjavio je da bi "eventualna razmena teritorija na Kosovu mogla da podstakne druge situacije u regionu i da to nije pitanje koje bi se ticalo samo Prištine i Beograda".\nKP: Pet osoba poginulo u saobraćajnim nesrećama\nPetoro lica je preminulo, a 844 povređeno u saobraćajnim nesrećama na Kosovu od 1. januara do 28. februara, saopšteno je iz Kosovske policije.\nZaplenjena marihuana krijumčarena sa KiM\nPripadnici MUP-a Srbije Službe za borbu protiv organizovanog kriminala, u saradnji sa pripadnicima BIA, zaplenili su petnaest kilograma marihuane i uhapsili tri osobe osumnjičene da su kao pripadnici organizovane kriminalne grupe u dužem vremenskom periodu krijumčarili drogu sa KiM ka zemljama EU.\n"NATO potcenio značaj Kosova za Rusiju"\n"NATO je potcenio značaj koji za Rusiju ima Kosovo koje pretenduje ka nezavisnosti", smatra Klaus Vitman iz nemačkog ogranka američkog Instituta Aspen.\n’’Predsednik da prestane sa obećavanjem konačnog rešenja’’\nPredsednik Srbije Aleksandar Vučić treba da odustane od trenutne politike koju vodi prema Kosovu, rekao je član Predsedništva Srpskog nacionalnog foruma (SNF) Momčilo Trajković u emisiji „Slobodno srpski“, ističući da su predstavnici SNF-a to i zatražili lično od predsednika na sastanku pre mesec dana.\nHan: Dijalog ključan za normalizaciju\nEvropski komesar za susedstvo i razgovore o proširenju Johanes Han istakao je da je dijalog u Briselu od ključnog značaja za normalizaciju odnosa između Beograda i Prištine i njihovom napredovanju ka evropskim integracijama.\nIvanić obišao srpske crkve i manastire\nU okviru trodnevne posete KiM, član Predsedništva BiH iz Republike Srpske Mladen Ivanić, danas je obišao Veliku Hoču, manastir Zočište, manastire u okolini Prizrena i Gračanicu.\nHaradinaj: BSK uskoro vojska i član NATO-a\nBezbednosne snage Kosova uskoro će, uz podršku naših strateških saveznika, postati vojska Kosova i član NATO-a, poručio je premijer Kosova Ramuš Haradinaj iz kasarne Adem Jašari.


Svetska banka za Puteve Srbije daje 60 miliona evra\n► Svetska banka za Puteve Srbije daje 60 miliona evra\nDržavni sekretar Ministarstva građevinarstva Miodrag Poledica razgovarao je sa šefom Kancelarije Svetske banke u Srbiji Tonijem Verheijenom o dinamici realizacije projekata iz resora Ministarstva, posebno za finansiranje JP "Putevi Srbije" sa 60 miliona evra, saopšteno je danas.\nSvetska banka, kako je navedeno u saopštenju Ministarstva građevinarstva, taj novac izdvaja za projekat održavanja puteva po učinku od 2017. do 2019. godine, ali i za reformu u sektoru puteva po ugledu na reformu železničkih preduzeća.\nPredstavnici Svetske banke, kako se navodi u saopštenju, pohvalili su reformu u železničkom sektoru koja je bila uspešna i transparentna.\nPoledica je Verheijenu predstavio i dinamiku realizacije projekata na drumskom Koridoru 10, kao i dinamiku rehabilitacije putne mreže u Srbiji, za deonice koje finansira Svetska banka.\ntoni verheijen /\nMinistаrkа grаđevinаrstvа, sаobrаćаjа i infrаstrukture Zorаnа Mihаjlović izjavila je danas da će do 21. novembra biti završena rekonstrukcija pruge od Požarevca do Majdanpeka na...


Vreme 1600 - Fudbal – Letnji transferi: Za dolar vise\nONI ĆE PROMENITI DRESOVE: Ronaldo...\n"Mogu apsolutno da potvrdim da će (Kristijano) Ronaldo ostati u Juventusu ove sezone", samouvereno je prošle sedmice obznanio medijima potpredsednik torinskog kluba Pavel Nedved. Samo 48 sati kasnije, fudbalskim svetom odjeknula je senzacionalna vest da se portugalski napadač, nakon 12 godina, vraća na čuveni Old traford. Mančester junajted je ubrzo potvrdio ovaj veliki transfer. "Kristijano je petostruki dobitnik Zlatne lopte, osvojio je više od 30 trofeja tokom karijere, uključujući pet titula Lige šampiona, četiri Svetska klupska prvenstva, sedam titula u Engleskoj, Španiji i Italiji, kao i Evropsko prvenstvo sa Portugalom. Svi u klubu se raduju njegovom povratku", navodi se u saopštenju kluba.\nJUNAJTED, A NE SITI\nKako je došlo do ovog obrta? Iza kulisa se u ta dva dana odigravala napeta simultanka, čiji je ključni akter bio menadžer portugalskog fudbalera Žorž Mendeš. On je intenzivno pregovarao na više frontova u nameri da pronađe novi klub za svog najpoznatijeg klijenta, pre kraja letnjeg prelaznog roka koji je isticao 31. avgusta. Šuškalo se čak i da je kontaktirao sa Barselonom, ali da je uprava katalonskog kluba rezolutno odbila ideju da Ronaldo zaigra u crveno-plavom dresu. Na Ostrvu je već bila drugačija priča. Činilo se da će solventni Mančester siti biti najverovatnija buduća destinacija za Kristijana Ronalda, ali su u samom finišu transfer-utakmice njihovi gradski rivali, "crveni đavoli", ipak pobedili svog ljutog konkurenta. Tako se portugalski as "vratio kući", kako su euforični engleski mediji komentarisali Ronaldov povratak na Old traford.\nDobro obavešteni izvori iz Premijer lige navode i da je važnu ulogu u ohrabrivanju portugalskog napadača da pređe u svoj nekadašnji klub imao ser Aleks Ferguson, njegov bivši trener u "crvenim đavolima", sa kojim se Kristijano konsultovao uoči donošenja ove odluke. Ronaldu je dobrodošlicu poželeo i njegov nekadašnji saigrač, a sada trener Mančestera, Norvežanin Ole Gunar Solskjer, koji je Portugalca nazvao "legendom kluba".\nRonaldo je, inače, ostavio dubok trag u Mančesteru jer je u svom prvom boravku u Junajtedu na 292 utakmice postigao 118 golova, osvojivši tri titule šampiona engleske Premijer lige i trofej Lige šampiona 2008. godine. Njegova impresivna fudbalska biografija, međutim, nije samo vezana za klupski fudbal. Ronaldo je rekorder po broju nastupa za reprezentaciju Portugalije i najbolji je strelac u istoriji nacionalnog tima. Sa Portugalom je osvojio Evropsko prvenstvo 2016. godine i Ligu nacija 2019. godine. U svojoj karijeri pet puta je osvojio Zlatnu loptu namenjenu najboljem igraču sveta, četiri puta bio je najbolji strelac Evrope, a proglašavan je najboljim fudbalerom italijanske, španske i engleske lige.\nIako veteran i u poznim igračkim godinama, 36-godišnji Kristijano Ronaldo doveden je ne samo zbog svog fudbalskog umeća, već i zbog ogromne globalne popularnosti i marketinške "prepoznatljivosti". Na društvenim mrežama Portugalac "dominira" sa 335 miliona pratilaca na Instagramu i 150 miliona na Fejsbuku. Ne treba stoga da čudi što je internet, žargonski rečeno, bukvalno "eksplodirao" nakon vesti o transferu: zvanični najavni tvit Mančester junajteda o Ronaldovom povratku u klub postao je najpopularniji sportski tvit do sada, sakupivši čak 1,3 miliona lajkova nakon samo 60 minuta od objavljivanja.\nProšle godine je magazin "Forbs" objavio kako je Kristijano Ronaldo prvi fudbaler u istoriji koji je postao milijarder. Procenjuje se da je tokom karijere od ugovora sa svojim klubovima zaradio oko 650 miliona dolara, dok je ostatak prihodovao od reklama i brojnih sponzora. Deo njegovog bogatstva potiče od endorsement ugovora sa velikim brendovima kao što su Najki, Tag Heuer, Clear Haircare i sl. Prema tvdnjama CBS Sport-a, Ronaldo je, recimo, potpisao doživotni ugovor sa američkim proizvođačem sportske opreme, koji mu godišnje donosi 20 miliona dolara.\nPovratak Kristijana Ronalda u Mančester junajted, dakle, bio je samo još jedan "blokbaster" transfer ovog leta i dogodio se svega dve sedmice nakon što je Argentinac Lionel Mesi iznenada obznanio da napušta svoj matični klub Barselonu i odlazi u Pari Sen Žermen (vidi "Fudbalski Džordan", Vreme, br. 1598). Ovaj prelazni rok je, inače, bio krcat vanserijskim fudbalskim transferima, a mediji su ga već prozvali "najluđim u istoriji". U jurnjavi za novim klubovima aktivna su bila i druga velika imena najpopularnijeg globalnog sporta, među kojima su i Rafael Varan (otišao iz Reala Madrid u Mančester junajted), Romelu Lukaku (Inter Milan – Čelzi), Džejdan Sančo (Borusija Dortmund – Mančester junajted) itd. Ne treba zaboraviti i da se sve to događa samo četiri meseca pre narednog, zimskog prelaznog roka koji počinje u januaru.\nA koliko su važni transferi u fudbalu najbolje govore podaci iz nedavno objavljenog izveštaja Međunarodne fudbalske federacije (FIFA), koji su pokazali da je u prethodnih deset godina (2011–2020) na međunarodne transfere potrošeno više od 48,5 milijardi dolara. Ovoj nadrealnoj sumi najviše su "doprineli" evropski klubovi, od kojih je dvanaest iz engleske Premijer lige, po pet ih je iz Španije i Italije, tri su iz nemačke, a dva kluba su iz francuske lige. Najveće "trošadžije" su, očekivano, Mančester siti, Čelzi, Barselona, PSŽ i Real Madrid. I srpski timovi "ovajdili" su se od transfera igrača, a izveštaj FIFA pokazuje da su naši klubovi u prethodnoj deceniji potrošili skoro 95 miliona, a prihodovali 312 miliona dolara. Zanimljivo je i da je izveštaj "krovne kuće fudbala" pokazao kako sve veći uticaj imaju menadžeri igrača, čije ukupne provizije su od 2011. do 2019. porasle čak pet puta, sa 131,1 milion na 640,5 miliona dolara.\nKlub iz Pariza u kome je karijeru nastavio i Leo Mesi ovog leta prednjačio je u dovođenju novih igrača, a novinski stupci širom sveta utrkivali su se da pišu o izdašnoj transfer politici PSŽ-a, koja je bila zaslužna i za dovođenje dugogodišnjeg kapitena Real Madrida Serhija Ramosa i Italijana Đanluiđija Donarume iz Milana, reprezentativnog golmana koji se nedavno okitio titulom evropskog šampiona u fudbalu.\nSAGA ZVANA MBAPE\nPod medijskom lupom se intenzivno pratila i fudbalska sudbina mladog centarfora "svetaca" Kilijana Mbapea, a u trenutku dok nastaje ovaj tekst (utorak popodne), još se nije znalo "kojem će se carstvu privoleti" francuski as. On nije produžio ugovor sa Pari Sen Žermenom, a i sam je više puta izjavio da je njegova želja da obuče dres Real Madrida, tima koji ga žarko želi u svojim redovima. U "šahovskom meču", kako je španska "Marka" nazvala proces dovođenja Mbapea iz PSŽ-a u "kraljevski klub", bilo je svega: tvrde diplomatije, odugovlačenja, cenkanja, pretnji i ultimatuma. Eventualno kapitalno pojačanje Reala bio bi ubedljivo najskuplji transfer ovog leta. A ukoliko Mbape i dalje bude igrač PSŽ-a, to bi značilo da je definitivno odbijena poslednja ponuda Madriđana vredna 200 miliona evra, pa će na Parku prinčeva ipak još neko vreme u funkciji biti ubitačan triling asova – Mesi, Nejmar, Mbape.\nImajući u vidu da francuskom reprezentativcu ugovor ističe sledećeg leta, on postaje slobodan igrač, što znači da se u kasu "svetaca" od njegovog eventualnog odlaska u drugu sredinu neće sliti nijedan jedini evro. Kilijan Mbape će, pak, već u januaru biti u prilici da potpiše predugovor sa Realom iz Madrida i da se tako sa obezbeđenim dugoročnim ugovorom preseli u glavni grad Španije u sezoni 2022/23.\nKraljevski klub ionako ima planove da upravo sa mladim napadačem gradi viziju "novog Reala", koja će korespondirati sa skoro 800 miliona evra vrednim novim stadionom Santijago Bernabeu. Njegova potpuna rekonstrukcija biće završena naredne godine, ali će prve posetioce početi da prima već sada u septembru. Nadležni navode da će novi stadion biti velelepni multifunkcionalni sportski objekat, koji će moći da ugosti ne samo fudbalske mečeve već i NBA utakmice, teniske mečeve Dejvis kupa, kao i različite kulturne i muzičke manifestacije.


"Šmizle " otvorile Festival pozorišnog stvaralaštva - Televizija K3\n“Šmizle ” otvorile Festival pozorišnog stvaralaštva\nTreći festival pozorišnog stvaralaštva "Novogradska scena" otvoren je u Novom Gradu predstavom "Šmizle" Pozorišta mladih Vitez, prošlogodišnjeg pobjednika ove manifestacije.\nNačelnik Odjeljenja za društvene djelatnosti opštine Novi Grad Borivoj Japundža sinoć je na otvaranju festivala rekao da je u ovom gradu od kraja juna do kraja jula održano više kulturnih manifestacija u okviru “Petrovdanskih dana”, povodom Dana opštine – Petrovdana.\n“Kulturno ljeto u Novom Gradu nastavlja se festivalom pozorišnog stvaralaštva tokom avgusta i želimo da se svi gosti ugodno i lijepo osjećaju, a publika da uživa u predstavama”, istakao je Japundža.\nUpravnik Pozorišta mladih Vitez i producent predstve “Šmizle” Ivan Sajević rekao je da ova komična predstava, sa feminističkom notom, govori o ženama zrelije i mlađe dobi koje, da bi razbile monotoniju u životu, odlučuju da osnuju bend koji će nastupati u kafani.\nGlumica Ivona Matošević napomenula je da Pozorište mladih Vitez radi sedam godina, te da u ovoj predstavi, koja je urađena po tekstu Miroljuba Nedovića, u režiji i adaptaciji Brune Grebenara, šest žena potpuno različitih karaktera, života i sudbina, vezuje samo jedna zajednička tačka – bend.\nPredstava “Šmizle” ove godine je osvojila više nagrada na međunarodnom festivalu pozorišta Dardas u Subotici, prvo mjesto na 13. festivalu srednjoškolskog dramskog stvaralaštva BiH i nagradu publike na Festivalu pozorišta “Aplauz 05” u Banjaluci.\nPredsjednik žirija Adnan Rešić je rekao da je program Trećeg festivala pozorišnog stvaralaštva “Novogradska scena” kvalitetan i da će žiri objektivno ocijeniti svaku predstavu.\nIzvršni direktor teatra “Scena” i selektor festivala Srećko Marčeta izjavo je da će u takmičarskom dijelu Festvila biti izvedeno devet predstava, a da će na kraju festivala jednu predstavu, odnosno desetu, odigrati glumci “Scene”.\nFestival pozorišnog stvaralaštva u Novom Gradu, koji organizuje teatar “Scena” uz podršku Kulturno-obrazovnog centra i opštine Novi Grad trajaće do 3. septembra.\nSutra je na programu predstava Mostarskog pozorišta mladih 1974 – “Biti ili ne biti, to je pitanje”.\nNa programu Festivala su i predstave “Na rubu svega” – Pozorišta Višegrad ,”E moj Đuro, šta sada ” – pozorišta “Radoholičari” iz Dvora, “Porodične priče” – pozorišta “Maske” iz Kostajnice, “Put u Liliput” – DIS Teatra Banjaluka, “Potop” Omladinskog pozorišta Banjaluka, “Prvi put” i “Pepeljuga u zemlji čuda” – u izvođenju glumaca Dramske scene Srpskog prosvjetnog i kulturnog društva “Prosvjeta” iz Prnjavora.


Javno - istrazivanja - Castle: Kako srpska vlast manipuliše razumom, a građani za to još i plaćaju\nPrema podacima Robinove grupe odmetnika i nalazima istraživanja koju je sproveo BIRN, naprednjaci upravljaju vojskom botova preko aplikacije 'Castle' (zamak) koja služi za manipulaciju javnim mnenjem u Srbiji.\nOtkrili su da Castle povezuje sve Facebook i Twitter naloge kojima upravlja svaki korisnik - često više od jednog po korisniku - i da navodi pet Tviter profila koje su botovi dužni da prate: zvanične naloge vladajuće SNS, predsednika Vučića i ministra unutrašnjih poslova Nebojše Stefanovića, kao i naloge dvojice funkcionera – potpredsednika Milenka Jovanova i Mićanovića.\nBaza podataka Castle-a sadrži imena najmanje dvojice ljudi iz SNS izabranih u lokalnu skupštinu grada Vršca - Milane Kopil i Nenada Plavića.\nMladen Jovanović, direktor Nacionalne koalicije za decentralizaciju - NKD, koja promoviše građansko učešće u lokalnoj politici, rekao je da postoji jednostavno objašnjenje kako se neki od onih koji rade na Castle-u plaćaju: iz državnih blagajni preko poslova u javnom sektoru.\nSuočavajući se s nizom uvreda i pretnji preko Tvitera, Gavrilović je odgovorio tvitom: „Bot je osoba koja slobodnom voljom ili pod ucenom zloupotrebljava pravo na slobodu govora u online i offline prostoru. Botovanje je koruptivna forma ponašanja koja je usmerena protiv javnosti, vladavine, slobode govora i prava građana... “


Centar Boban postao ovlašćeni prodavac i serviser vozila Sitroen - Serbiaring\nCentar Boban postao ovlašćeni prodavac i serviser vozila Sitroen\nJanuary 22, 2017 Aleksandar Babić AUTO-INDUSTRIJA, Vesti 0\nRenomirana auto-kuća Centar Boban uspostavila je saradnju sa zvaničnim uvoznikom Sitroena za Srbiju, firmom Avtonova KAB, i od decembru je ovlašćeni prodavac i serviser vozila francuskog brenda.\nU prodajno-servisnom salonu u Beogradu mogu se pogledati i kupiti svi modeli iz aktuelne Sitroenove game, bilo da je reč o putničkom, dostavnom ili lakom teretnom programu. Za sve zainteresovane obezbeđeni su i demonstracioni automobili.\nServisiranje podrazumeva visokokvalitetne dijagnostičke i mehaničarske usluge za vozila u garantnom i vangarantnom roku, kao i pun asortiman originalnih rezervnih delova po pristupačnim cenama. Centar Boban raspolaže i savremenim limarsko-farbarskim odeljenjem, koji je, uz već uspostavljenu saradnju sa svim osiguravajućim kućama, u mogućnosti da sanira sve vrste šteta, od manjih do ozbiljnih.\nCentar Boban je gotovo tri decenije aktivan u poslu prodaje novih i polovnih vozila i vozačima pruža sveobuhvatne usluge u redovnom održavanju, servisiranju i opremanju automobila. U njegovom sklopu su i savremena automatska perionica sa dve brze linije, benzinska i TNG stanica, tehnički pregled sa uslugom osiguranja i registracije vozila uz izdavanje registarske nalepnice. Centar pruža i vulkanizerske usluge i prodaje pneumatike, a poseduje i dijagnostičko odeljenje sa uređajem za kontrolu stanja amortizera na vibro-test pločama i Dinodžet motornom kočnicom za ispitivanje snage i obrtnog momenta motora na točku automobila.\nCentar je aktivan i u svetu domaćeg auto-sporta i zvanični je zastupnik italijanskog brenda Sparko, proizvođača obavezne i sigurnosne opreme za vozila i takmičare.\nTarkvini: Neka moji navijači ne brinu, biću u turing automobilu 2017.\nMiloš Pavlović prvi Srbin na 24 sata Dejtone!


M. D.\t 8. aprila 2016. 14:54\nU Srbiji se danas nizom manifestacija obeležava Svetski dan Roma, a cilj je da se još jednom upozori na izuzetno težak društveni i ekonomski položaj te nacionalne manjine.\nPredsednik Nacionalnog saveta Roma Vitomir Mihajlović poručio je da je Srbija ostvarila pomake kada je u pitanju položaj pripadnika romske nacionalne zajednice, ali da su i dalje najveći problemi sa kojima se Romi suočavaju visoka nezaposlenost i spora integracija.\nNapretku u položaju Roma doprinele su, prema njegovim rečima, određene mere Vlade Srbije, poput one o upisu studenata i učenika, uvođenja pedagoškog asistenta u osnovnim školama, koordinatora u lokalnim samoupravama…\nMere iz Strategije, ističe Paunović, usmerene su na oblast obrazovanja, zaposljavanja i ekonomskog osnaživanja, kao i stanovanja i socijalne zaštite.\nStrategija je, kako je naglasila, zasnovana na principima inkluzivnosti, decentralizacije, racionalizacije, ekonomičnosti i efikasnosti, kao i afirmativnim merama usmerenim na veće uključivanje Roma i Romkinja.\nZaštitnik građana čestitao je građanima romske nacionalnosti Svetski dan Roma ocenjujući da su uprkos postignutim rezultatima Romi i dalje najranjivija grupa, ali da Strategija za socijalno uključivanje moze doprineti da se njihov položaj poboljša.\nOn je međutim, istakao da nova Strategija za socijalno uključivanje Roma i Romkinja, koja će do 2025. godine biti osnov preduzimanja mera i aktivnosti, značajno može doprineti daljem unapređenju stanja i njihovog socijalno – ekonomskog položaja.\nPoverenica za zaštitu ravnopravnosti Brankica Janković smatra da je zabrinjavajuće da gotovo svaka druga pritužba zbog diskriminacije dolazi od romske polupacije, da zabrinjava i odnos pojedinih predstavnika organa javne vlasti prema Romima i Romkinjama, kao i da je problem što veliki broj njih živi u neformalnim naseljima.\nPovodom 8. aprila, Svetskog dana Roma, poverenica kao poseban problem ističe da su česte pritužbe za diskriminaciju protiv onih na čiju podršku romska nacionalna manjina treba da računa.


Na današnjoj konferenciji "Pregovori o pristupanju - novi kontekst" evropski zvaničnici su ukazali na značaj poglavlja 23 i 24 i vladavine prava u daljim pregovorima Srbije o pristupanju. Osnovna poruka je da brzina pristupa i samih pregovora u najvećoj meri zavise od unapređenja vladavine prava.\nEU je i dalje opredeljena za proširenje, evropski lideri su jasno poručili da su vrata otvorena i da brzina zavisi isključivo od brzine reformi ovde, u zemlji, izjavio je vršilac dužnosti šefa Delegacije EU u Beogradu Oskar Benedikt. Na konferenciji o pristupanju EU, on je ocenio da Vlada Srbije treba da se fokusira na vladavinu prava, jer je to važno za mnoge stvari - od investicija, do pravne sigurnosti građana.\n"Vladavina prava će odrediti prosečnu brzinu pregovora. To znači da ako nema napretka u poglavljima 23 i 24, čuvenim poglavljima o kojima se toliko priča, da će biti sporiji napredak i u ostalim poglavljima", kaže Benedikt.\nGovoreći o vladavini prava kao ključnom elementu pregovoračkog procesa, nemački ambasador u Beogradu je rekao da su u Srbiji neki koraci preduzeti i da je, primera radi, poboljšana efikasnost pravosuđa, ocenio je Aksel Ditman.\n"Ali ima još puno reformi koje treba da budu sprovedene, kao što su jačanje nezavisnosti sudstva i tužilaštva, pitanje ustavnih promena radi povećanja aktivnosti u borbi protiv korupcije kroz jačanje antikorupcione agencije, ili obezbeđivanje slobode izražavanja i medija".\nŠefica Pregovaračkog tima Srbije Tanja Miščević je rekla da je Beograd svestan značaja oblasti vladavine prava, koja se nalazi ne samo u poglavljima 23 i 24, već i u gotovo svim ostalim pregovaračkim poglavljima. Bivši šef Pregovaračkog tima za pristupanje Slovenije EU Janez Potočnik je naveo da Unija sebi ne može priuštiti prijem institucionalno slabih država i dodao da u EU postoji skepticizam u vezi sa proširenjem zbog ekonomske i izbegličke krize, ali i korupcije i siromaštva u zemljama Zapadnog Balkana.


Vesić: Radimo na novim parking mestima, posebno na Novom Beogradu - Infobrif\nVesić: Radimo na novim parking mestima, posebno na Novom Beogradu\nObjavljeno 16.12.2019. u 20:30 poslednja izmena 16.12.2019. u 19:47\nVesić je istakao da će novi parking prostor imati 425 mesta, od kojih je 21 mesto rezervisano za osobe sa invaliditetom. Prema njegovim rečima, vrednost radova je 100 miliona dinara, dok je rok za njihov završetak pet meseci.\n„Na novom parking prostoru će prvih 15 minuta biti besplatni, što će roditeljima koji dovode decu u obližnji vrtić omogućiti nesmeten dolazak i odlazak sa decom. Ta mesta će biti iscrtana kao porodična parking mesta, koja su po propisima šira i omogućavaju korišćenje dečjih kolica“, ukazao je zamenik gradonačelnika i zahvalio „Parking servisu” na saradnji.\nNova lokacija za parkiranje je bitna, kako je rekao, jer sve više ljudi radi i živi u tom delu grada, ali i zbog izgradnje nove autobuske stanice koja će takođe imati svoj parking prostor.\nVesić je podsetio da je u poslednje četiri godine na Novom Beogradu urađeno skoro 2.000 parking mesta, poput lokacija u Bulevaru Zorana Đinđića, Jurija Gagarina, Milutina Milankovića.\n– Radimo konstantno na povećanju broja parking mesta, posebno na Novom Beogradu, jer se broj automobila u našoj prestonici neprestano povećava. U ovom trenutku, od 2,5 miliona automobila u Srbiji, njih blizu 700.000 je u Beogradu – naveo je Vesić.\nOn je podsetio da Beogradu u centru grada nedostaje oko 5.000 parking mesta, a van centra oko 10.000 mesta i zaključio da upravo ovakvi radovi dovode do rešenja tog problema.\nČupković je dodao da će određeni broj parking mesta biti ponuđen po povlašćenoj ceni za stanare koji žive u blizini novog parkirališta. Takođe je istakao da će novi parking prostor biti potpuno automatizovan – prvo otvoreno parkiralište u Beogradu koje će raditi bez ljudi, pored postojeća 22, koja već rade po istom principu u zatvorenom prostoru.\nGoran VesićNovi BeogradParking\nGodišnji horoskop za 2020.godinu: znak Vaga\nMihajlović: Izgradnja još dva autoputa u 2020. godini


BDP raste, nezaposlenost pada\nRealni rast bruto domaćeg proizvoda Srbije u trećem kvartalu 2018. godine iznosio je 3,8 procenata u odnosu na isti period prošle godine, objavio je Republički zavod za statistiku. Istovremeno stopa nezaposlenosti u Srbiji pala je na 11,3 odsto.\nStopa nezaposlenosti u Srbiji nastavila je pad u trećem kvartalu 2018., spustivši se na 11,3 odsto sa nivoa od 11,9 procenata u drugom tromesečju i sa 14,8 posto iz prva tri meseca ove godine.\nStopa zaposlenosti je, s druge strane, dostigla nov rekord od 49,2 procenta u trećem tromesečju, i kod muškog stanovništva iznosi 57,3 odsto, a kod ženskog 41,7 odsto, pokazuje Anketa o radnoj snazi Republičkog zavoda za statistiku.\nNajnižu stopu nezaposlenosti imao je Region Vojvodine (7,9 odsto), a slede Beogradski region (10,2 odsto) i Region Zapadne Srbije i Šumadije (12,5 procenata).\nU Regionu Južne i Istočne Srbije i dalje se beleži najlošija situacija na tržištu rada, što pokazuje najveća stopa nezaposlenosti od 15,2 posto.\nZaposlenost je povećana kod populacije sa srednjim i visokim nivoom obrazovanja, dominantno u kategoriji od 25 do 34 godine starosti.\nZnačajan realni rast bruto dodate vrednosti je u periodu jul-septembar na godišnjem nivou zabeležen u sektoru poljoprivrede, šumarstva i ribarstva 15,9 procenata, u građevinarstvu 7,0 odsto i u sektoru trgovine na veliko i malo i popravke motornih vozila, saobraćaja i skladištenja i usluga smeštaja i ishrane 6,1 procenat.\nIndustrijska proizvodnja u Srbiji porasla je u oktobru 2018. godine za 3,2 odsto u odnosu na isti mesec godinu dana ranije, pri čemu je prerađivačka ostvarila rast od 5,6 odsto.\nU odnosu na prosek prethodne godine industrijska proizvodnja porasla za 11,7 odsto, objavio je danas Republički zavod za statistiku.\nU periodu januar-oktobar, srpska industrija je zabeležila rast od 2,4 odsto u poređenju sa istim periodom 2017.\nNajveći uticaj na rast industrijske proizvodnje u oktobru imali su: proizvodnja osnovnih metala, ostale prerađivacke delatnosti, proizvodnja pića, proizvodnja hemikalija i hemijskih proizvoda i proizvodnja proizvoda od nemetalnih minerala.\nMeđugodišnji rast proizvodnje je u oktobru zabeležio sektor prerađivačke industrije za 5,6 odsto, dok je pad proizvodnje zabeležen u sektoru rudarstva za 4,0 odsto, i u sektoru snabdevanja električnom energijom, gasom, parom i klimatizacija za 4,3 odsto.\nPrema statističkim pokazateljima, u oktobru je na godišnjem nivou porasla proizvodnja intermedijarnih proizvoda, osim energije za 11,7 odsto, trajnih proizvoda za široku potrošnju za 4,1 odsto, kapitalnih proizvoda za 3,1 odsto i netrajnih proizvoda za široku potrošnju za 0,8 odsto.\nŠto se tiče podataka za deset meseci, sektor prerađivačke industrije ostvario je rast od 2,9 odsto, sektor snabdevanja električnom energijom, gasom, parom i klimatizacija rast od 2,8 odsto u odnosu na uporedni lanjski period, dok je rudarstvo registrovalo pad od 4,6 odsto.\nObim industrijske proizvodnje u oktobru 2018. godine, u odnosu na isti mesec prošle godine, zabeležio je rast kod 20 oblasti, čije je učešće u strukturi industrijske proizvodnje 55 odsto, a pad kod devet oblasti, sa učešćem u strukturi industrijske proizvodnje od 45 odsto.\nIzvoz povećan 8,3 odsto, uvoz za 13,7 posto za deset meseci\nNajveće učešće u izvozu imao je Region Vojvodine (34,5%), a u uvozu Beogradski region (46,1%).\nPosmatrano pojedinačno po zemljama, najviše robe smo izvezli u Italiju, za 1,71 milijardu evra, a uvezli iz Nemačke - 2,43 milijarde evra.\nNajveći deficit javlja se u trgovini sa Kinom i Nemačkom, a beležimo ga i sa Ruskom Federacijom, Irakom, Turskom, Mađarskom, Poljskom, Belgijom, Ukrajinom, Korejom, Austrijom, SAD-om, Francuskom.


Futsaleri Univerziteta u Beogradu plasirali su se među šesnaest najboljih timova Igara, pošto su, u derbiju grupe F, zahvaljujući izvanrednoj timskoj igri savladali domaću ekipu sa 6:3 (1:0). Beograđani su poveli golom, kapitena, Nikole Matijevića, […]\nFutsaleri Beogradskog univerziteta trijumfom su otpočeli grupnu fazu Igara, pošto su golom Pavla Pešića, u poslednjem minutu utakmice, savladali ekipu iz Varšave – 2:1 (1:1). Od početka su Beograđani nametnuli svoju igru i bili bolji […]\nKošarkaši Univerziteta u Nišu pobedom su započeli takmičenje na Igrama u Kombiri. Izabranici Marka Cvetkovića su u razmaku od samo nekoliko meseci po drugi put savladali ekipu iz Talina. U veoma neizvesnoj borbi Nišlije su […]


Beograd u aprilu obeležava dva istorijska datuma\nM. D. 17. februara 2016. 08:00\nPredsednik Odbora za organizaciju proslave Dana Beograda Goran Vesić najavio je da će Beograd ponosno proslaviti svoje dane kojima ove godine obeležavamo 1.138 godina od kako je naš grad prvi put u zvaničnom dokumentu pomenut slovenskim imenom Beograd i 149. godina od kada je knez Mihailo Obrenović dobio ključeve grada čime je okončana 346 godina duga otomanska okupacija prestonice Srbije.\n„Grad Beograd slavi Dane Beograda od 16. do 19. aprila u znak sećanja na dva značajna datuma u svojoj istoriji. Prvi je 16. april 878. godine kada je u pismu pape Jovana VIII bugarskom knezu Borisu prvi put u jednom pisanom dokumentu pomenuto slovensko ime Beograd kao i 19. april 1867. kada je komandant poslednjeg turskog garnizona Ali Riza paša predao knezu Mihailu Obrenoviću ključeve grada Beograda čime je okončana duga otomanska okupacija našeg grada koja je započela 28. avgusta 1521. godine“, rekao je Vesić.\nPrema njegovim rečima, Odbor za organizaciju proslave Dana Beograda usvojio je zvanični znak manifestacije Dani Beograda koji će od ove godine biti njeno trajno obeležje, saopštila je Služba Grada za informisanje.\n„Znak predstavlja stilizovane ključeve grada i rad je studenata Fakulteta primenjenih umetnosti Aleksandra Sevaljevića i Stefane Maksimović u okviru predmeta Grafički dizajn koji vodi redovni profesor Zoran Blazina. Grad je pripremio bogat kulturni program kojim ne obeležavamo samo značajne datume naše istorije već i predstavljamo našu kulturu, tradiciju i istoriju“, istakao je gradski menadžer.\nVesić je istakao da je posebno ponosan na to što će vrata Starog dvora, u kome se nalazi sedište gradske uprave, biti otvorena za organizovane posete građana koji će imati priliku da vide značajne eksponate beogradskih muzeja kao zbog obnove Dečijeg beogradskog proleća posle 20 godina.\nHapšenje u Beogradu: Troje osumnjičeno za ubistvo Amerikanca\nOn je rekao da je ovogodišnja proslava Dana Beograda uvod u veliku proslavu koju će Grad da organizuje 2017. godine „kada ćemo na poseban način proslaviti 150 godina od kada su knezu Mihailu Turci predali ključevi Beograda, ali i srpskih gradova Užica, Šapca, Smedereva, Kladova i Soko Grada što je značilo da je turska vojska potpuno napustila Srbiju.\n„Bila je to velika pobeda Srbije koja je predstavljala uvod u potpuni trijumf koji se dogodio 11 godina kasnije kada je Srbija na Berlinskom kongresu dobila nezavisnost“, rekao je Vesić i dodao da „do sada nismo na poseban način obeležavali dan kada je Srbija dobila nezavisnost“.\nReči kneza Milana Obrenovića upućene srpskom narodu na dan kada je 10. avgusta 1878. godine Narodna skupština Srbije usvojila Berlinski ugovor iznutra složni i čvrsti, spolja mudri možda se na najbolji način ostvaruju u politici koju naša zemlja vodi poslednjih godina, poručio je Vesić.\nBeograd slavi 1.138 godina od kada je prvi put zvanično pomenuto ime našeg grada i 149 godina od završetka otomanske okupacije.\nOdbor za organizaciju proslave Dana Beograda kojim je predsedavao Vesić usvojio je Program proslave Dana Beograda kao i trajni zvanični znak ove manifestacije.\nProgram proslave Dana Beograda čini 18 manifestacija koje će biti održane u periodu između 15.i 30. aprila. Prva manifestacija, Dečje beogradsko proleće biće održana u subotu, 15. aprila,a zatim će sutradan u Knez Mihailovoj biti organizovano 18 koncerata. Manifestacija „Beograd u kadru“ biće održana na tri lokacije i to u Knez Mihailovoj ulici, na Savskoj promenadi i na Cvetnom trgu od 16. do 18. aprila, a17. aprila biće organzovan književni matine na kome će beogradski glumci čitati stihove o Beogradu.\nGrađani će 18. aprila moći da obiđu institucije Grada u okviru Manifestacije „Otvorena vrata institucija grada“, a istog dana Muzej jugoslovenske kinoteke organizovaće reviju filmova o Beogradu.\nU Skupštini grada Beograda od 16. do 20. aprila biće održana izložba vrednih eksponata iz beogradskih muzeja koje građani nisu u prilici da vide. Na Savskoj promenadi posetioci će moći da pogledaju izložbu „Iz istorije plovidbe“ Muzeja nauke i tehnike, uživaju u koncertu evergrin muzike sa Vojkanom Borisavljevićem, Nadom Pavlović, Beti Đorđević i Žarkom Dančuom kao i u koncertu Vlade Maričića i Tanje Jovičević. Beograđani će moćiu četvrtak, 21. aprila, da prisustvuju koncertu Divne Ljubojević u Sava centru kao i obeležavanju Međunarodnog dana džeza u subotu, 30. aprila, u okviru kojeg će biti održani koncerti „Big benda“ RTS-a sa specijalnim gostom Dušanom Gojkovićem i koncert Lie Pale u Domu omladine.\nSvečana dodela godišnjih nagrada Grada Beograda biće organizovana 19. aprila u Skupštini grada Beograda.\nPožar u otvorenom skladištu robe u Zemunu, nema povređenih


Nova Poslovna zona “Jelšingrad” uskoro prima prve investitore – Pozitiv\nNova Poslovna zona “Jelšingrad” uskoro prima prve investitore\nSa ciljem razvoja poslovnih zona i stvaranja povoljnih uslova za razvoj privrede u gradu, nova Poslovna zona „Jelšingrad“ spremna je da uskoro primi prve investitore.\nKako ističe gradonačelnik Igor Radojičić, na narednoj sjednici Skupštine grada trebalo bi da bude donesena odluka o prodaji prve parcele u ovoj zoni za gradnju privrednih objekata.\nVlada RS je ustupila Gradu 50.000 kvadratnih metara zemljišta gdje je planirana poslovna zone „Jelšingrad“. Za narednu sjednicu Skupštine pripremili smo odluku o prvoj licitaciji za prodaju oko 20.000 kvadrata namjenjenih za izgradnju privrednih objekata. Očekujemo da će biti interesa i da ćemo dobiti nove privredne subjekte i nova radna mjesta u gradu- kaže gradonačelnik Igor Radojičić.\nPočetna prodajna cijena navedenog zemljišta iznosi nešto više od 2,2 miliona KM. Pravo učestvovanja u postupku licitacije imaju privredni subjekti, koji su registrovani za obavljanje proizvodne djelatnosti.\nBuduća poslovna zona prostire na dvije lokacije površine od 2,4 i 2,8 hektara, a adut će joj biti atraktivna lokacija, s obzirom na blizinu autoputa, pruge i međunarodnog aerodroma.\nU toku godine je planirano raspisivanje javne nabavke za izvođača radova na nedostajućoj infrastrukturi u ovoj zoni, za što su obezbijeđena novčana sredstva u budžetu za 2019. godinu.\nGovoreći o razvoju poslovnih zona u gradu, gradonačelnik Radojičić podsjeća da je zona u Ramićima u ovom trenutku skoro popunjena i da je potrebno raditi na njenom proširenju.\nTu je trenutno 16 subjekata koji posluju u Ramićima, a u planu je kupovina susjednih parcela od fizičkih lica i proširivanje ove zone za nove privredne subjekte – naglašava Radojičić.\nPoslovna zona "Jelšingrad"


Vesti online / Sport / Fudbal / Božović: Teško posle derbija, izlaz je pobeda u Kruševcu\nOčekuje bolje dane: Miodrag Božović\n- Očekuje nas važna i teška utakmica, Napredak ima vrlo dobru ekipu, iskusnu, a u Kruševcu je uvek vatrena atmosfera kada gostuje Zvezda. Neće biti lako, ali s obzirom da se borimo za titulu, nemamo izlaz nego da ostvarimo pobedu - rekao je Božović na konferenciji za medije na stadionu Rajko Mitić.\nCrnogorski trener naglašava da, u odnosu na meč protiv Partizana, svaka linija tima mora da odigra mnogo kvalitetnije.\n- Normalno da je posle svakog poraza teško, ali u fudbalu nema minulog rada, uvek je najvažnija utakmica koja dolazi, moramo toga da budemo svesni toga, verujem da i jesmo. Neophodno je da pokažemo karakter. Osvežavali smo tim danas i juče, imam dileme oko dva ili tri mesta za startnu postavu, ali ne mogu da otkrijem koje.\nZa gostovanje u Kruševcu Božović neće moći da računa na povređene Nemanju Milića i Milana Pavkova, dok je neizvestan Dušan Anđelković.\n- Od dolaska trenera Rašovića u Napretku su promenili sistem igre i igraju izvanredno. Iskaču Markovski, Tubić, Projić, Alivodić, uz mlade igrače koji se dokazuju... U Kruševcu nikad nije lako, ali šta je bilo bilo je, moramo da se pokažemo - zaključio je Božović.\nUtakmica između Napretka i Crvene zvezde igra se sutra od 19 sati.\nTadić ide u Ajaks\nSerhio Ramos: Maradona svetlosnim...\nFUDBAL Božović najavio promene u sastavu Zvezde\nFUDBAL Pravedan remi Zvezde i Napretka na premijeri sezone\n"Rusija ne reaguje na curenje vesti o mogućem...\nTurska uzvraća udarac SAD\nPKS: Nemački Eberšpeher traži nove dobavljače...\nMesijava majka: Leo pati i plače zbog kritika\nBekenbauer savetuje Nemce: Kupite vino i recite...


Konkurs za dodelu “Nagrade Veselina Lučića” za 2014. god. za najbolje književno ostvarenje | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > Konkurs za dodelu “Nagrade Veselina Lučića” za 2014. god. za najbolje književno ostvarenje\n„NAGRADE VESELINA LUČIĆA“ ZA NAJBOLJE KNJIŽEVNO OSTVARENJE NASTAVNIKA I SARADNIKA UNIVERZITETA U BEOGRADU\nRaspisuje se Konkurs za dodelu “Nagrade Veselina Lučića” za 2014. godinu, za najbolje književno ostvarenje nastavnika i saradnika na Univerzitetu u Beogradu objavljeno u 2013. godini.\nPrijave se podnose na adresu: Univerzitet u Beogradu, Studentski trg 1, sa naznakom „Za Konkurs Zadužbine Veselina Lučića za najbolje književno ostvarenje nastavnika i saradnika na Univerzitetu u Beogradu“.\nUz prijavu podneti 5 primeraka književnog ostvarenja, potvrdu o radnom odnosu na Univerzitetu u Beogradu i kratku biografiju.\nIzbor najboljeg književnog ostvarenja obavlja žiri, kojeg imenuje Odbor Zadužbine, i predlog odluke o dodeli nagrade dostavlja Odboru Zadužbine.\nKljučne reči:Zadužbina Veselina Lučića, književno ostvarenje, Nagrada Veselina Lučića


Pored Srbije, ovim sankcijama EU pridružile su se i Albanija, Severna Makedonija, Crna Gora, Lihtenštajn, Island i Norveška.\nFoto: Instagram, Roman Protasevich / Profimedia\nSofija Sapega i Roman Protaševič\nU saopštenju Saveta EU navodi se da je sedam pojedinaca i jedan entitet, koji su predmet ove nove liste restriktivnih mera, sankcionisano u vezi sa prisilnim i nezakonitim sletanjem leta kompanije Rianair u Minsku, Belorusija, 23. maja 2021. godine i zadržavanjem beloruskih vlasti novinar Roman Protaševič i Sofija Sapega.\nMedju sankcionisanima je i nekoliko istaknutih poslovnih ličnosti koje podržavaju i imaju koristi od Lukašenkovog režima.\nRestriktivne mere EU prema Belorusiji sada se primenjuju na ukupno 166 osoba i 15 entiteta.\n"TRAŽIM POMILOVANJE" Otac uhapšene Sofije Sapege želi lično da se sastane sa Lukašenkom\nLukašenko obavestio Putina: Istraga protiv devojke uhapšenog novinara će se VODITI U BELORUSIJI\nOni koji su imenovani podležu zamrzavanju imovine, a gradjanima i kompanijama EU zabranjeno je stavljanje sredstava na raspolaganje onima koji su navedeni.\nU Briselu naglašavaju da je cilj ovih sankcija pritisak na belorusko političko rukovodstvo da pokrene istinski i inkluzivan nacionalni dijalog sa širim društvom i da izbegne dalju represiju.\nKORAK NAPRED, KORAK NAZAD Zašto Srbija nije podržala novi paket sankcija Belorusiji i koliko bi to moglo da nas koči na putu ka EU?


Doktorka iz Hitne upozorava: Bez vežbanja posle kovida, imali smo srčani zastoj kod mlade osobe\n1 Apr 2022, 10:17 Beograd rts Elena Marjanović\nDoktorka Ivana Stefanović iz Hitne pomoći apelovala je na sve koji su preležali kovid da vode računa o svom telu, da ne rade teške poslove i ne vežbaju kako bi se oporavili. Navela je primer da su proteklih dana imali slučaj srčanog zastoja kod mladog muškarca.\nPacijenti koji su preležali kovid ne vode dovoljno računa o postkovid tretmanu.\nDoktorka iz Hitne pomoći Ivana Stefanović rekla je da su imali poslednjih dana slučaj akutnog srčanog zastoja, iznenadne srčane smrti kod mladog muškarca, za koga se ispostavilo da je virusni miokarditis.\n"Vodite računa svi vi koji ste preležali kovid, bez obzira na težinu kliničke, iako imate laku kliničku sliku, da ne idete na vežbanje, ne radite teške poslove", alepovala je doktorka Stefanović.\nPrema njenim rečima, srce je uvek sa 30 odsto pogođeno virusom, a što više pacijenti vežbaju to se više odvija replikacija virusa.\n"Jedini način da se naš organizam izbori sa bilo kojom virusnom bolešću, pa i ovom je mirovanje. Srčana smrt ne treba da bude prvi znak miokarditisa, ali dešava se i to, najčešće kod mladih osoba. Budite oprezni, dajte telu da se oporovi", istakla je doktorka Stefanović.


Liverpul protiv Partizana, ko će pre do "Novog Ronalda"? - Sportske.net\nVeliki broj klubova koji su zainteresovani za mladog fudbalera Sportinga iz Lisabona.\nZašto Partizan kasni sa velikim transferima?Pravda je spora, ali dostižna - Partizanu oko pola miliona evra!Savo najavio brojne promene, ''transfer ludnica'' tek počinje!Vučelić o potcenjivanjima, uvredama, ali i novim ambicijama i ''sreći junačkoj''!Partizan počeo pripreme, šta mislite ko je u centru pažnje?\nPartizan je krenuo u skoro nemoguću misiju.\nFudbaler kojeg nazivaju "Novi Ronaldo" i koji nastupa za portugalskog giganta Sporting, nalazi se na meti Partizana, verovali ili ne, prenosi "Mondo".\nRadi se o Andreu Kardozu, ima samo 19 godina i igra krilnog napadača, a pored Partizana, aktivni da ga dovedu jesu i čelni ljudi Liverpula, kao i Dinama iz Zagreba.\nNjegov otac želi da Kardozo ode u tim manje reputacije zbog činjenice da će biti uglavnom po pozajmicama, pa Partizan izgleda kao klub koji bi mu odmah pružio šansu i sa kojim bi mogao da napravi značajan iskorak u karijeri.\nSve ovo za sada zvuči neverovatno, ali ugovor ovog momka ističe 1. jula.


CPJ: Rekordan broj novinara u zatvorima | Autonomija\nCPJ: Rekordan broj novinara u zatvorima\nViše od polovine uhapšeno je u Turskoj, Kini i Egiptu\nBroj novinara koji se nalaze u zatvorima širom sveta dostigao je „crni rekord“ u 2017. godini, a većina njih suočava se sa optužbama za rad protiv države, navedeno je godišnjem izveštaju Komiteta za zaštitu novinara (CPJ).\nCPJ navodi da se 262 novinara nalaze u zatvorima, od kojih je 194 odnosno 74 odsto, optuženo za rad protiv države, a više od polovine uhapšeno je u Turskoj, Kini i Egiptu.\n„Drugu godinu zaredom broj novinara koji se nalaze u zatvoru dostigao je istorijski rekord, a SAD i druge zapadne sile nisu uspele da izvrše pritisak na države u kojima je najviše pritvorenika Tursku, Kinu i Egipat, da poboljšaju mračnu situaciju u kojoj se nalazi sloboda štampe“, piše u izveštaju CPJ sa sedištem u Njujorku.\nUmesto da izoluju represivne države zbog, kako je navedeno, autoritarnog ponašanja, SAD su se opredelile za jačanje prijateljstva sa „moćnicima“ poput predsednika Turske i Kine, Redžepa Tajipa Erdogana i Sija Djinpinga, piše u saopštenju CPJ.\nIstovremeno, nacionalistička retorika američkog predsednika Donalda Trampa, njegova usredsredjenost na islamski ekstremizam i komentara da kritički mediji šire „lažne vesti“ doprinose „jačanju okvira za optužbe i tužbe koje omogućavaju takvim liderima“ da donose odluke o pritvaranju novinara, ocenjuje Komitet za zaštitu novinara.\nCPJ ističe da se ove godine u zatvorima širom sveta nalazi 262 novinara, dok je to prošle godine, koja je takodje bila rekordna, bio slučaj sa 259 novinara.\nOd ukupnog broja uhapšenih žurnalista u svetu lokalni novinari čine 97 odsto, u osam odsto slučajeva u pitanju su žene, a „frilenseri“ 29 odsto.\nKako je navedeno, 51 odsto, odnosno 134 od 262 pritvorena novinara nalazi se u zatvorima u Turskoj, Kini i Egiptu.\nUprkos puštanju pojedinih novinara na slobodu u 2017. godini, Turska drugu godinu zaredom prednjači kada je u pitanju broj pritvorenih novinara sa 73 novinara iza rešetaka, dok je prošle godine to bio slučaj sa 81, a većina njih optužena je za protivdržavnu delatnost.\nCPJ navodi da su turske vlasti u pojedinim slučajevima pokazale brutalne taktike cenzure, ocenjujući da Vlada Turske „plaća malu cenu“ za represiju.\nU Kini je broj pritvorenih novinara povećan sa prošlogodišnjih 38 na 41 u 2017. godini, navedeno je u izveštaju.\nIstiče se da se 12 od ukupno 20 pritvorenih novinara u Egiptu nalazi u zatvorima bez sudske presude, a da je polovina u lošem zdravstvenom stanju.\nU godišnjem izveštaju CPJ obuhvaćeni su samo novinari za koje je potvrdjeno da se nalaze u zatvorima zbog svog rada.


izgradnja mreže punjača za elektromobile u vojvodini\nKompanija "Elektrovojvodina" i novosadski Fakultet tehničkih nauka pokrenuli su projekat izgradnje infrastrukture mreže punjača za elektromobile na području cele Vojvodine, saopšteno je danas iz te kompanije.\n- Reč je o infrastrukturi budućnosti sa kojom "Elektrovojvodina" daje značajan doprinos zaštiti životne sredine i primeni najčistije, najplemenitije energije u funkciji zadovoljavanja dnevnih potreba i maksimalnog uređenja energetskog bilansa sa aspekta smanjenja potrošnje fosilnih goriva - objašnjava se u saopštenju.\nDodaje se da je "Elektrovojvodina" u ovom trenutku spremna da omogući proces korišćenja elektropunjača i naplate, pošto ima koncepciju i tehnologiju kojom može obezbediti daljinsko korišćenje i naplatu energije koja se utroši za punjenje. O potencijalima korišćenja elektromobila u Srbiji, i "eKapija" je već pisala.\n- Cilj je da se što više za lokalno kretanje koristi ovaj vid prevoza, kako bi se smanjilo zagađenje ugljen-dioksidom i kako bi se uštedeo novac koji se troši na korišćenje fosilnih goriva. Ideja je da se automobili pune na jeftinu energiju i da "Elektrovojvodina" na taj način da svoj doprinos smanjenju zagađenja - navedeno je u saopštenju za javnost.\nIzvor: E2 vesti www.e2.rs (Beta)\nPoslednji put izmenjeno četvrtak, 20 septembar 2012 10:24\nViše iz ove kategorije od 1. oktobra biće povećana akciza na dizel, za benzin ostaje ista »


“Hamster ball” robot bi mogao da istražuje pećine na Mesecu – Sandžaklija\nOva lopta poseduje i “ruke” koje se izdužuju kako bi testirala kamenje na mesecu ali i sklanjala predmete koji joj se nađu na putu. Kanapa bi mogao da bude korišćen i kao WiFi prijemnik, dok bi robot samostalno funkcionisao.\nOva lopta od 18 inča bi trebalo da se spusti uz pomoć kanapa i iskoristi kombinaciju stereoskopskih kamera i LiDAR senzora kako bi mapirala podzemne prostore, dok se kotrljajući spušta. Senzori temperature i radijacije sve vreme beleže podatke kako bi saznali da li je neka od pećina naseljiva za ljudsku vrstu. Ova lopta poseduje i “ruke” koje se izdužuju kako bi testirala kamenje na mesecu ali i sklanjala predmete koji joj se nađu na putu. Kanapa bi mogao da bude korišćen i kao WiFi prijemnik, dok bi robot samostalno funkcionisao.\nZa sada je ovo samo jedan od projekata koji se razmatraju od strane Evropske Svemirske Agencije, te nema naznaka da li će se i obistiniti.\nOvo se ipak smatra “planom B”, jer će se u istraživanju Meseca prvo krenuti od pretpostavke da će moći da se nastani sama površina Meseca.


AeroGround zapošljava: Jedinstveno radno okruženje na Minhenskom aerodromu - Sandzaklive\nMinhenski aerodrom jedan je od najvažnijih u Bavarskoj, kada je riječ o cjelokupnom poslovanju. Dnevno, na cijelom aerodromu nastaju oko dva nova radna mjesta, dok je u cjelokupnom koncernu aerodroma Minhen trenutno zaposleno preko 9.600 ljudi iz 70 zemalja. Ovo Bavarsko regionalno čvorište zračne plovidbe je drugi najveći njemački aerodrom i jedini aerodrom sa pet zvjezdica u Evropi.\nDruštvo AeroGround Flughafen München GmbH (AeroGround) je stopostotno društvo-kćerka Aerodroma München GmbH i vodeće je na tržištu u oblasti aerodromskih usluga za operacije na zemlji. Svakoga dana, pružaju usluge podrške za čak i do 500 letova.\n"Kao radnik na prihvatanju i pripremi aviona, kao i na ukrcavanju i iskrcavanju prtljaga, vi ste u središtu zbivanja između aviona, kolica za prtljag i mobilnih dizalica. Za to je potrebna snaga i dobar pregled, pri čemu je potrebno sačuvati fokusiranost pod pritiskom vremenskog roka, održati fleksibilnost, timski duh, kao i raditi u smjenama. Na Minhenskom aerodromu svakog dana se vrši pretovar prtljaga za više od 50.000 kofera i torbi. Svakodnevicu radnika na utovaru aviona čini upravljanje teškim uređajma: mobilna dizalica, transportne trake i transferni mostovi za putnike aviona koji spadaju u vozni park preduzeća AeroGround iz Minhena - prema tome, obaveza je posjedovati vozačku dozvolu", navodi se u saopštenju.\nKompanija AeroGround u svakom trenutku nudi mogućnost zaposlenja. "Čak i ukoliko ste student, ili vam je ovo prvo zanimanje ili ste pak u potrazi za stalnim poslom, u svakom momentu imate šansu da počnete raditi u jedinstvenom radnom okruženju", poručuju iz ove kompanije.\n- direktno zaposlenje, bez posredovanja agencije za zapošljavanje, na neograničeno radno vrijeme;\n- plaćanje na osnovu kolektivnog ugovora u javnim službama koji se odnosi i na AeroGround;\n- mnogobrojni dodatni bonusi, kao što su pokrivanje putnih troškova, 13. plaća, bonus isplata za pozitivan finansijski rezultat poslovanja, penziono osiguranje;\n- pomoć u traženju stana u regiji, kao i posredovanje u najmu stambenog prostora koji je u vlasništvu firme.


UNS: Predstavnici novinarskih udruženja koja brane Vučića najzastupljeniji u konkursnim ...\nUNS: Predstavnici novinarskih udruženja koja brane Vučića najzastupljeniji u konkursnim …\nBeta 11. marta 2020. 11:05\nPredstavnici Udruženja elektronskih medija Komnet (ComNet) i Profesionalnog udruženja novinara Srbije (PROUNS), koja u saopštenjima osudjuju napade na predsednika Srbije Aleksandra Vučića, najzastupljeniji su u lokalnim konkursnim komisijama za sufinansiranje medijskih projekata u 2020. godini, saopštilo je danas Udruženje novinara Srbije (UNS).\nUNS je preneo da je od 117 raspisanih lokalnih konkursa za sufinansiranje medijskih projekata u 2020. godini na sajtovima tih lokalnih samouprava objavljeno 67 rešenja o izboru komisija za ocenu projekata pri čemu je najveći broj članova, njih 38, imenovano na predlog Udruženja elektronskih medija KomNet (ComNet).\nNavodi se i da sufinansiranje projekata u tim lokalnim samoupravama, za koje je predvidjeno oko 1,3 milijarde dinara, ocenjuje i 29 predstavnika Profesionalnog udruženja novinara Srbije (PROUNS) dok su na trećem mestu po zastupljenosti u konkursnim komisijama predstavnici Nove mreže Srbije (NMS).\n„Udruženja KomNet i PROUNS, čiji su predstavnici najbrojniji u raspodeli novca poreskih obveznika medijima, u saopštenjima osudjuju napade na predsednika Srbije Aleksandra Vučića, izmedju ostalog i ‘nedopustivo guranje telefona u lice’ predsedniku od strane novinara N1 Miodraga Sovilja i ‘poziv na ubistvo’ na naslovnici NIN-a. Osudila su i napade na društvenim mrežama na novinarku Studija B Barbaru Životić posle izveštavanja sa protesta 1 od 5 miliona“, stoji u saopštenju.\nUNS je preneo i da su predstavnici organizacija koje čine Koaliciju novinarskih i medijskih udruženja, a u kojoj su pored tog udruženja i Nezavisno udruženje novinara Srbije, Nezavisno društvo novinara Vojvodine i Lokal pres, ove godine izabrani „u samo devet“ lokalnih samouprava dok su prošle godine bili zastupljeni u 86 konkursnih komisija.\nDodaje se da su u ovogodišnjim komisijama i članovi koje su predložili Društvo novinara Vojvodine, Društvo novinara Niša, Rab Srbija, Asocijacija elektronskih medija Vojvodine, Klub novinara Pomoravlja, kao i nezavisni medijski stručnjaci.


Popović: Ruska delegacija dolazi 11. februara u Srbiju, razgovaraćemo o proizvodnji vakcine "Sputnjik V"\nRuska delegacija će 11. februara posetiti Srbiju, nakon čega će se znati više detalja o načinu proizvodnje ruske vakcine protiv virusa korona "sputnjik v" u srpskoj farmaceutskoj industriji, rekao je ministar za inovacije i tehnološki razvoj Srbije Nenad Popović.\n- Stručnjaci iz Rusije će sa našim analizirati sve i izneti jasnu situaciju. Nadamo se da ćemo posle njihove imati najbolje vesti - rekao je Popović.\nOn je za TV "Pink" rekao da je transfer tehnologije za proizvodnju vakcina složen proces, a da je obnavljanje domaće farmaceutske industrije u segmentu proizvodnje vakcina istovremeno i podsticaj jačanju suvereniteta Srbije.\nPopović je napomenuo da je sa Rusima potpisano da tokom februara i marta stigne dva miliona ruske vakcine.\nPodsetivši da je ruski predsednik Vladimir Putin dao nalog da Srbija može da otpočne sa proizvodnjom vakcine, on je rekao da će ova zemlja biti među prvima van Rusije koji će proizvoditi njihovu vakcinu.\nOn je ocenio da se proizvodnjom vakcina u Srbiji rešava i nacionalno pitanje za budućnost jer virus korona neće nestati. Popović je podsetio da su ranije stručnjaci sa srpskog "Torlaka" već posetili fabriku u Rusiji, gđe se proizvodi "sputnjik v".\nDr Stokić: U Srbiji vakcinisano ukupno 426.615 građana, samo danas vakcinu primilo 22.394 ljudi\nDve osobe umrle od posledica kovida u Kraljevu, još 43 novozaraženih\n- Rusi su pokrenuli tu proizvodnju, ali važno je da je počela masovna vakcinacija. Srbija je na listi prioriteta zbog bratskih odnosa. Mislim da je mnogo važnija stvar ako bi ova vakcina zbog sledećih godina, počela da se proizvodi u Srbiji. Imati svoju vakcinu, danas se pokazalo kao jedna od najvažnijih stvari - rekao je Popović.\nOn je dodao da je "iz najviših ruskih krugova" saznao da je prognozirano dejstvo vakcine "sputnjik v" do dve godine.\nPopović je dodao da je Srbija danas jedinstvena zemlja u Evropi jer ima i kinesku i rusku, ali i "Fajzerovu" vakcinu.\n- Mi imamo odličnu poziciju. Srbija treba da sarađuje sa svima. Čudo je da je jedna mala Srbija prva ili druga u Evropi po vakcinisanju - rekao je Popović.\n"MOŽEMO DA SE ZARAZIMO IZMEĐU DVE VAKCINE" Dr Đerlek: Neki ljudi ne znaju da imaju virus kada dođu na vakcinaciju


Goran Rakić na sastanku sa anbasadorom Mađarske (Foto MLS)\nMinistar lokalne samouprave Goran Rakić je sa ambasadorkom finske Piom Stjernval razgovarao o najčešćim „izazovima sa kojima se susreću lokalne samouprave i institucije koje se bave primenom vladavine prava“.\nU saopštenju se ističe da su se zvaničnici složili da je „neophodno stvoriti povoljniji ekonomski ambijent kako bi mladi videli svoju budućnost i prosperitet u ovom regionu“.\nTakođe, novoimenovani ambasador Mađarske na Kosovu Jožef Bence, posetio je danas Ministarstvo lokalne samouprave.\nU razgovoru sa minstrom Goranom Rakićem konstatovana je potreba za bližom saradnjom, „kroz programe i projekte koji će doprineti boljitku života građana“.\nRakić je informisao ambasadora, „da je zatražio reakciju svih institucija u osudi učestalih napada na srpsko stanovništvo i imovin.\nIstiče se da su se sagovornici složili da je potrebno uložiti sto više napora za intenziviranje ekonomske saradnje, „naročito nakon završetka pandemije kovid-19 u cilju oporavka“.\n21.10.2021 Pljačke u Gračanici: Lopovi ulaze u kuće dok su domaćini u kućama (256)


Brze dozvole 'otvorile' 20.000 gradilišta\nPolitika\t30.12.2017 12:22\nDo pre tri godine bilo 40 puta manje gradilišta u Srbiji, te napominje da je 2014. naša zemlja bila 186. u svetu po brzini izdavanju dozvola, kaže Zorana Mihajlović\nU izjavi Tanjugu ona kaže da je do pre tri godine bilo 40 puta manje gradilišta u Srbiji, te napominje da je 2014. naša zemlja bila 186. u svetu po brzini izdavanju dozvola, zbog čega napredak postignut za poslednje tri godine smatra grandioznim.\nGovoreći o rezultatima u godini koja se bliži kraju, Mihajlovićeva je izdvojila početak radova na velikom projektu modernizacije pruge od Beograda do Budimpešte, koji je, prema njenim rečima, trenutno najvredniji projekat u Evropi.\nProcenjena vrednost projekta modernizacije pruge Beograd - Budimpešta je samo sa srpske strane više od dve milijarde evra.\nTo je vrlo zahtevan projekat i Srbija po prvi put radi na projektu brze pruge na kojoj će se ići brzinom između 160 i 200 kilometara na sat. Počeli su radovi na dve deonice od Beograda do Novog Sada, istakla je ministarka građevinarstva, saobraćaja i infrastrukture.\n„Na Koridoru 10 smo završili skoro sve izuzev Grdeličke klisure. Na pojedinim deonicama radi se asfaltiranje, ali te deonice ne možemo još pustiti jer želimo da Grdeličku klisuru završimo u potpunosti, a ostali su još tuneli i kosine koji se sad rešavaju”, kazala je Mihajlovićeva i dodala da je u 2017. godini potrošeno nekoliko stotina miliona dinara na rehabilitaciju i rekonstrukciju regionalnih puteva, kao i na održavanje putne mreže u lokalnim samoupravama širom zemlje.\nMeđu prioritetima u narednoj godini ministarka pominje završetak Koridora 11, odnosno završetak auto puta od Obrenovca do Preljine koji je će biti dug 102 kilometra, kao i siguran završetak Koridora 10 koji će omogućiti da se od severa Srbije do juga, kao i granice sa Bugarskom može ići auto putem duž čitave zemlje.\n„U sledećoj godini ćemo potpisivati i komercijalni ugovor za treću deonicu brze pruge od Novog Sada do Subotice. Takođe, bitno je potpisivanje ugovora i za Moravski koridor i početak izgradnje tunela na Fruškogorskom koridoru na takozvanoj sekciji 2. Tu je sve spremno i sada je na nama da vidimo kako ćemo sve to isfinansirati”, zaključila je Mihajlovićeva.


Samo stranke kontrolišu izbore | Autonomija\nSamo stranke kontrolišu izbore\nĐorđe Vuković iz Cesida izjavio je danas da je Srbija jedina zemlja u Evropi koja ima "partijsku izbornu administraciju".\n„Na svim nivoima vlasti stranke su te koje organizuju i prate izbore“, rekao je programski direktor Centra za slobodne izbore i demokratiju (Cesid) Đorđe Vuković Vuković na okruglom stolu u Novom Sadu.\nOn je kritikovao vlasti u Srbiji, jer su od proteklih izbora uradile veoma malo u izmeni izbornog zakonodavstva, uprkos obećanjima.\nOcenio je da je i politika oglašavanja stranaka u medijima tokom predizborne kampanje „potpuno neregulisana“.\nProfesorica ustavnog prava Marijana Pajvančić kazala je da je do sada distribucija poslaničkih mandata bila pod kontrolom partijskih elita, a sloboda poslanika je zbog toga bila ograničena.\nPodsetila je da će stranke predstojećim izborima imati zatvorene liste, na kojima će se poslanici birati po redosledu.\n„To je možda prilika da se političke stranke demokratizuju“, ocenila je Pajvančićeva.\nOna se založila za dosledno poštovanje kvota koje se tiču zastupljenosti žena u parlamentima na različitim nivoima vlasti.\nPotpredsednica Skupštine Vojvodine Maja Sedlarević ukazala je da je u pokrajinskom parlamentu nakon izbora 2000. godine bilo osam poslanica, nakon izbora 2004. godine njih 23, a 2008. godine 17.\nIvana Petrin iz Agencije za borbu protiv korupcije ocenila je da će Zakon o finansiranju političkih aktivnosti omogućiti strankama da svoje finansije učine transparentnim i da ujedno prikupe dovoljno sredstava za izbore.\nPrema njenim rečima, zakonom su obezbeđeni i odgovarajući mehanizmi kontrole trošenja sredstava u predizbornim kampanjama.\nOkrugli sto „Izmene izbornih zakona i izbori u Srbiji 2012.“ u Skupštini Vojvodine organizovao je američki NDI.


O Metropolitan IT gimnaziji – Metropolitan Gimnazija\nUniverzitet Metropolitan u Beogradu osnivač je privatne srednje škole – Metropolitan IT gimnazija.\nUniverzitet Metropolitan nudi svojim studentima devet studijskih programa na osnovnim, master i doktorskim studijama u oblasti informatike, primenjujući najsavremenije programe studija, pedagoške metode i tehnologije u nastavi. U cilju da taj visok standard kvaliteta nastave proširi i u oblast srednjeg obrazovanja, Univerzitet Metropolitan je odlučio da formira gimnaziju namenjenu učenicima koji imaju posebnu sklonost i želju da kasnije studiraju računarstvo i informatiku.\nNaša nova Metropolitan IT gimnazija ima za cilj da pripremi svoje učenike za uspešno kasnije studiranje informatike, kako bi postali visoko cenjeni inženjeri softvera, informacionih tehnologija, razvoja igara ili informacionih sistema.\nUčenici će imati priliku da uče i rade u modernim učionicama, i na novoj i najsavremenijoj opremi u Srbiji.\nMetropolitan IT gimnazija će učenicima ponuditi uslove učenja i rada koji su na nivou najboljih privatnih škola u Americi i Velikoj Britaniji u cilju razvoja kreativnih sposobnosti učenika, načina razmišljanja i učenja. Program specijalizovanih IT odeljenja gimnazija koje je usvojio Nacionalni prosvetni savet Srbije, Metropolitan IT gimnazija će realizovati primenom najsavremenije računarske opreme (svaki učenik će na svim predmetima imati računar) i primeniće najsavremenije pedagoške metode učenja.


Kolo srpskih sestara poklonilo aparate Kliničkom centru u Nišu\nPočetak/Zdravlje/Kolo srpskih sestara poklonilo aparate Kliničkom centru u Nišu\nNiške Vesti 18. novembra 2016.\nORL Klinika je dobila je suvi sterilizator, Klinika za hematologiju monitar, a odeljenje neonatologije Ginekološko akušerske klinike pokretni aspirator kao i aparat za izmuzavanje porodilja.\nLjiljana Stojanović, predsednica niškog ogranka Kola srpskih sestara je rekla da na ovaj način žele da mališanima olakšaju dane u bolnici.\n„Najveći dar koji dobijamo zauzvrat je dečiji osmeh. Osim što smo obezbedile ove aparate, omogućile smo i da pojedine prostorije solikamo, zatim smo opremile sobu za bebei majke koje napuštaju porodilište, a svake godine na praznik Materice darujujemo novorođenčad i mame odećom koje same izrađuju“, istakla je Stojanović.\nDirektor Kliničkog centra Zoran Radovanović zahvalio je na donaciji i podsetio da se ova ustanova trudi da unapredi lečenje preko dva miliona pacijenata koliko ih gravitira ka ovoj zdravstvenoj ustanovi.\ndonacija KC Niš Kolo srpskih sestara ORL klinika


Vlado Stanojević 18/10/2017, 18:41\nDirektor Partizana Miloš Vazura potvrdio je novinarima, pred poletanje aviona za Albaniju, da će Vokri biti u loži stadiona u Elbasanu, gde će u četvrtak uveče biti odigran meč 3. kola Lige Evrope Skenderbeg – Partizan.\nIako je Vokri sada predsednik FS Kosova, ostao je u dobrim odnosima sa crno-belima sa kojima je stekao fudbalsku afimarciju 80-ih godina prošlog veka.\nVokri je bio centarfor Partizana tri godine (od 1986. do 1989. godine), a bio je i član jugoslovenske reprezentacije.\nOni koji imaju manje od 30 godina ne sećaju se Vokrija kao igrača pa valja pomenuti da je bio ubojit centarfor, jak kao stena, koji je pažljivo čuvao loptu.\nSvojim igrama i golovima dao je značajan doprinos osvajanju titule prvaka Jugoslavije u sezoni 1986/87, ali i osvajanju Kupa Jugoslavije 1989. godine, prvog trofeja u tom takmičenju za Partizan posle 32 godine.\nNi posle svih nemilih dešavanja u bivšoj Jugoslaviji, uključujući odnose Srbije i južne pokrajine Kosovo, Vokri nije krio da je i dalje navijač Partizana i da su Grobari bili najbolja navijačka grupa u ondašnjoj Jugoslaviji.\nPrevious article Odličan start Troickog u Švedskoj\nNext article Partizanova poruka mira iz Elbasana: Fudbal je ambasador koju ujedinjuje ljude


U toku obnova Kapetanove kule u Bihaću\nbihać\tKapetanova kula\nObnova Kapetanove kule, kulturno-istorijske građevine koja se nalazi u srcu Bihaća i predstavlja jedan od najbolje očuvanih objekata nekadašnje srednjovjekovne tvrđave u gradu na Uni, trebalo bi da bude okončana do kraja aprila, kada se planira i njeno otvaranje.\nOsim istorijske važnosti, ovaj objekat je značajan i po tome što je u njemu smješten Muzej Unsko-sanskog kantona, koji, međutim, već duže od osam godina ne radi.\n"Zbog potreba obnove kule mi smo povukli i deponovali sve muzejske eksponate. Međutim, ispostavilo se da su se radovi iz više razloga odužili godinama, ali mi smo u međuvremenu uradili dosta posla na uređivanju novih muzejskih postavki i sada ih ukupno imamo pet", istakao je Nijazija Maslak, direktor Muzeja USK.\nRadovima na rekonstrukciji i uređenju Kapetanove kule rukovodi Zavod za zaštitu kulturno-istorijskog nasljeđa USK, a direktor ove ustanove Amir Kadić ističe kako je cijeli posao urađen detaljno i temeljito.\n"Ovakav vid rekonstrukcije Kapetanova kula nikad nije prošla, išlo se u detaljne analize drvenih greda, stropova, podova, temelja i sve je to tražilo dugotrajna i temeljita ispitivanja. Tek kada je sve to bilo okončano moglo se pristupiti konkretnim rekonstruktivnim radnjama", istakao je Kadić.\nOn je dodao kako se uskoro očekuje i uređenje spoljašnjosti ovog istorijskog objekta, a kada svi radovi budu okončani muzejske postavke će biti vraćene u kulu i ona će biti otvorena za buduće posjetioce. Time će se obogatiti i turistička ponuda ovih prostora, s obzirom na to da se broj turista koji posjećuju Bihać i Unsko-sanski kanton iz godine u godinu povećava.\nKapetanova kula, kao i ostali spomenici kulture u Bihaću, stradala je u proteklom ratu, a i zub vremena učinio je svoje, a posljednji značajniji rekonstruktivni radovi provedeni su prije 56 godina. Ona je jedan od simbola grada na Uni, a prema istorijskim podacima sagrađena je 1695. godine. Sazdana je od tvrdog kamena bihacita, čine je prizemlje i tri sprata i nekad je bila rezidencija u kojoj su, za vrijeme vladavine Osmanlija, stolovali bihaćki kapetani, upravnici grada.\n(Nezavisne novine/foto: pinterest)\nU Trebinju niče najveći solarni park na Balkanu\t19.10.2020\nČetvrt stoljeća mostarske ruševine čekaju na obnovu\t25.09.2020


Rezerve krvi smanjene - Glas Podrinja\nInstitut za transfuziju krvi Srbije upozorio je danas da su rezerve svih krvih grupa smanjene i apelovao na građane da i u uslovima primene vanrednih mera zbog epidemije korona virusa, doniraju krv.\nNavodeći da je odziv građana "drastično smanjen", iz instituta su upozorili da je za podmirivanje potreba u zdravstvenim ustanovama potrebno svakog dana obezbediti najmanje 200 jedinica krvi a da je prošle nedelje prikupljeno "znatno manje od tog broja".\n"Kontinuirano snabdevanje komponentama krvi je neophodno kako bi u svakom trenutku bilo dovoljno krvi za hitne i vanredne situacije, vitalno ugrožene pacijente, za terapiju onkoloških bolesnika i planirane hirurške intervencije", podsetili su iz Instituta za transfuziju krvi Srbije.\nApelovali su na građane da daju krv svakog radnog dana u prostorijama Instituta za transfuziju krvi (Svetog Save 39) od 7 do 19 časova a subotom od 8 do 15, u Urgentnom centru od 10 do 15 časova kao i mobilnim ekipama instituta na terenu.\nDetaljan plan akcija Instituta za transfuziju krvi Srbije građani mogu pronaći na sajtu www.nbti.org.rs.


LAF odluku o izboru direktora Kaličića smatra nemoralnom - juGmedia\nLAF odluku o izboru direktora Kaličića smatra nemoralnom\nNIŠ – Lokalni antikorpcijski forum Niš (LAF) smatra nemoralnom odluku školskog odbora Osnovne škole ”Sveti Sava” da izabere Vladimira Kaličića za direktora te ustanove uprkos nedavnoj preporuci Agencije za borbu protiv korupcije da bude razrešen sa funkcije zbog nepotizma.\nLAF će danas uputiti predlog još uvek aktuelnom ministru prosvete da uskrati saglasnost na odluku o izboru Kalčića, a Skupštini grada predložiti da razreši članove školskog odbora, na šta su ovlašćeni po Zakonu o osnovama sistema obrazovanja i vaspitanja. Zatražićemo od prosvetne inspekcije da proveri zakonitost javnog konkursa i odluke školskog odbora o izboru direktora.\n„Podsećamo da je Agencija za borbu protiv korupcije 21. januara ove godine preporučila razrešenje sa javne funkcije direktora Kalčića zbog toga što je zaključio ugovor o radu sa svojim bratom, a da pisanim putem nije obavestio Agenciju i školski odbor o postojanju sukoba interesa. Kalčić je unapred tvrdio da je mera Agencije o njegovom razrešenju “pravno nemoguća” i ponovo je konkurisao za mesto direktora na javnom konkursu raspisanom 5. marta, naveo je LAF u svom saopštenju.\nPrema dostupnim informacijama, svih osam prisutnih članova Školskog odbora glasalo je za njegov izbor, što znači da su su to učinili i članovi odbora koje je predložio grad, kao osnivač škole. Ukoliko dobije saglasnost Ministarstva, Kalčiću bi ovo bio četvrti mandat, pošto je na direktorskoj funkciji od 2002. godine.\nPodsećamo da je svaki direktor škole obavezan da posao obavlja savesno i odgovorno, a da Školski odbor svojim odlukama ne sme da narušava ugled ustanove. Preporuke Agencije za borbu protiv korupcije ne smeju se shvatati neobavezujuće, jer one uvek ukazuju na ozbiljno i štetno koruptivno ponašanje i nalažu da to bude ispravljeno.\nOvaj slučaj još jednom je ukazao na neophodnost da se daju veća ovlašćenja Agenciji za borbu protiv korupcije i drugim regulatornim telima, a mere koje oni izriču učine pravno obavezujućim i isprate sankcijama.Takvi zakonski predlozi već postoje i ukoliko ima ozbiljne opredeljenosti za borbu protiv kriminala i korupcije trebalo bi da naidju na podršku sledećeg saziva Skupštine Srbije, odnosno svih poslanika iz Niša.\nPočeo festival „Nauk nije bauk“\nNIŠ - U Osnovnoj školi "Dušan Radović" u Nišu danas je promovisano UEFA FUTSAL Evropsko prvenstvo, a nakon promocije održan je i turnir "Moja škola…


REBINA Agrar i REBINA Grupa na 79. Međunarodnom poljoprivrednom sajmu\nREBINA Agrar i Grupa su kao izlagači na 79. Medjunarodnom poljoprivrednom sajmu u Novom Sadu iskoristili priliku da se po prvi put direktno predstave domaćim posetiocima. Tokom trajanja sajma, prema rečima predstavnika REBINA-e, došlo je do brojnih susreta i kontakata, kako sa privrednicima i poljoprivrednicima, tako i sa predstavnicima javnog sektora i državne administracije iz Beograda, Novog Sada i Republike Srpske.\nInteres za podizanje zasada energetske vrbe je neočekivano velik, tako da suprotno očekivanjima već prva godina poslovanja u Srbiji može lako premašiti sve prognoze. Ne manje važna činjenica je da se REBINA uključila u rad Privredne komore Vojvodine i uzela aktivno učešće u radu Grupacije proizvođača i korisnika obnovljivih izvora energije.\nAleksandar Fragner, direktor REBINA Agrar doo, kao potpresednik ove grupacije, izjavio je da je motiv učešća REBINA-e u radu grupacije stvaranje podesnijeg poslovnog ambijenta u Srbiji za kompanije koje posluju u oblasti OIE, a cilj - postizanje zakonskog okruženja sličnog državama EU koji kroz subvencije u poljoprivredi stimulišu podizanje energetskih zasada.\nŠtand REBINA-e Agrar na 79. poljoprivrednom sajmu\nDa podsetimo, REBINA Agrar je pre nekoliko meseci u saradnji sa JKSP Ekos, u Česteregu zasadila prvu oglednu parcelu energetske vrbe Salix Viminalis, i time učinila da Čestereg postane prvo mesto u Srbiji gde je zasađena ova vrsta vrbe.\nPrva srpska Salix Viminalis u Česteregu nakon nicanja


Uticaj poslovnih procesa na Du Pontovu formulu - Moja Firma\nPOČETNA Baza znanja Menadžment Uticaj poslovnih procesa na Du Pontovu formulu\nŠta je poslovni proces?\nGoogle nudi 360,000,000 rezultata na upit “Business Process Management”.\nProces se može definisati kao strukturirani niz aktivnosti koje pokreće određeni događaj (ili više njih), a čiji je zadatak ostvarivanje određenog cilja.\nPoslovni proces kroz skup uzajamno povezanih ili međusobno delujućih aktivnosti vrši transformaciju ulaza u izlaze i dovodi do rešavanja problema, koje rezultira poboljšanju kvaliteta izlaza. Osnovni cilj svakog poslovnog procesa je da stvori vrednost za korisnika.\nPod procesnim pristupom podrazumeva se sagledavanje sopstvenog poslovanja kroz poslovne procese i upravljanje dinamikom tih procesa. Svi procesi moraju biti prepoznati i označeni. U organizaciji se mora znati ko je odgovoran za svaki proces. Preduzeća moraju stvoriti organizacionu strukturu koja omogućava upravljanje svim procesima. Uspešnost organizacije zavisi od sposobnosti da se procesi identifikuju i mogućnosti da se tim procesima i upravlja. Često je rezultat jednog procesa ulaz u sledeći proces u nizu. Upravljanje uzajamnim delovanjem između procesa naziva se procesnim pristupom.\nSagledavanje poslovnih procesa vezuje se za ISO standardizaciju, ali ne nužno.\nNačela procesnog pristupa su istaknuta u ISO standardima. Standard ISO 9001 bavi se prihvatanjem procesnog pristupa. Standard propisuje da preduzeće mora uspostaviti, dokumentovati, primenti i održavati sistem upravljanja kvalitetom i neprekidno poboljšavati njegovu uspešnost. U svakoj organizaciji postoji mreža procesa, koja može biti vrlo složena. Svaki proces ima ulazne elemente i uključuje osobe ili druge resurse. Da bi se raščistili međuodnosi, odgovornosti i ovlašćenja, procesi treba da imaju „vlasnike“ odnosno odgovorne osobe za procese.\nPoslovni proces je termin koji je ustaljen u današnjoj poslovnoj komunikaciji, što implicira da je većina kompanija usvojila bar nešto od savremene prakse upravljanja poslovnim procesima;\nMedjutim, sprovedena istraživanja govore da se 85% problema u kompaniji može pripisati neadekvatnom organizovanju i upravljanju procesima, a rešavanje tih problema može dovesti do poboljšanja u kvalitetu izlaza.\nFOCA je alat koji sagledavanje procesa u kompaniji vodi kroz četiri osnovna koraka na putu za prevazilaženje raskoraka od trenutne do ciljane situacije.\nU prvom F(act) koraku utvrdjuje se činjenično stanje sagledavanjem svih aktivnosti koje jedan proces čine: ulazna vrednost (inicijalna kapisla, nalog za započinjanje zadatka), skup povezanih aktivnosti i izlaz iz procesa;\nDrugi O(pinion) korak podrazumeva prikupljanje mišljenja o procesu, svih relevantnih učesnika procesa, na različitim nivoima organizacione šeme;\nTreći, C(hange) korak odnosi se na promene koje su usvojene u cilju optimizacije procesa;\nČetvri, A(ction) korak znači odredjivanje odgovornih osoba i termin plana koji za cilj ima optimizaciju procesa;\nOvaj alat se najlakše sprovodi na zajedničkom sastanku, iscrtavanjem procesa na flip chartu simbolima za ulaz u proces, aktivnost, izlaz iz procesa i odgovornu osobu.\nSve je veći broj IT kompanija koje izučavaju ovu temu u cilju automatizovanog prikazivanja izmena u procesu. Cilj je da se procesi pojednostave, smanji broj neophodnih koraka kao i broj dokumenata, razvije automatizovano odlučivanje i rešavanje problema.\nNaša softverska kompanija Smartwave trenutno pruža mogućnost besplatnog korišćenja njihove platforme za digitalizaciju procesa.\nSvrha procesnog pristupa je optimiziranje i poboljšavanje poslovnih procesa s ciljem dobijanja što boljeg poslovnog rezultata uz minimalno uložene resurse, što se najbolje prikazuje kroz Du Pontovu formulu.\nŠta je Du Pontova formula?\nKompanija Du Pont je američki konglomerat osnovan 1802. godine i svoje poslovanje započinje kao proizvodjač baruta. Tokom 20-og veka, Du Pont je razvio mnoge polimere poznate kroz masovnu upotrebu poput najlona, teflona, likre, freona.\nDu Pont je na kraju 2014. godine bio četvrta najveća svetska kompanija iz oblasti hemijske industrije gledano po tržišnom učešću i osma po rangu sa aspekta poslovnih prihoda.\nOno po čemu je Du pont poznat u svetu finansija jeste formula koju ova korporacija koristi od 1920 godine i koja se često naziva i Du Pont stablo.\nOsnovna formula ove metode dovodi u vezu profitnu stopu sa obrtom aktive, a proizvod ove dve veličine daje stopu prinosa na ukupna ili uložena sredstva ili povrat na investiciju (Return on Investment).\nU Du Pont sistemu analize svi racio brojevi se posmatraju kao sastavni delovi jedne celine, odnosno posmatraju se u paketu.\nCilj je ukazati da se pored analize rezultata prikazanih u Bilansu uspeha, kao predmet Du Pont analize mora uključiti i Bilans stanja, kao izveštaj koji pokazuje stanje imovine preduzeća, sa aspekta sredstava i njihovih izvora.\nPrednost sintetičkog izraza Du Pont metode jeste u tome što ovakav pristup\nomogućava da se ustanovi promena;\nidentifikuje uzrok promene;\npromenu posmatra kao rezultat uzajamnog delovanja ili interakcije parcijalnih pokazatelja;\nKrajnji rezulat dobijen kroz Du pont analizu bi se mogao ocenjivati i tako što bi se poredio sa prosečnom stopom u privrednoj grani u kojoj preduzeće posluje, sa stopom ostvarenom u preduzeću u prethodnoj godini ili u nizu prethodnih godina, kao i sa planiranom stopom.\nŠta je zadatak za kompanije?\nU razvoju malog i srednjeg preduzeća mogu se prepoznati nekoliko faza povezanih sa percepcijom vlasnika o ciljevima, težnjama i uspešnosti poslovanja.\nU prvom stadijumu razvoja fokus je na prodaji i sve aktivnosti su podredjene prodajnom rezultatu i podizanju prodaje.\nSledeći period povezan je sa kalkulacijom zarade i težnjom njenog maksimiziranja kroz podizanje prodajne cene.\nU trećem razdoblju dolazi se do zaključka da su mogućnosti za prodaju i podizanje zarade na taj način ograničene, te se kreće prvo u smanjene, a zatim i u optimizaciju troškova.\nPreduzeće je dostiglo zrelu fazu poslovanja, kada vlasnici spoznaju da se maksimalni prinos na sredstva koja su angažovali postiže sveobuhvatnim pristupom prihodovne strane, optimizacije troškova i sagledavanjem izvora i strukture finansiranja.\nPrimena Du Pont analize omogućava donošenje efikasnih finansijskih odluka, što i jeste ključna kararteristika i suština uspešnog procesnog pristupa jer on zagovara integraciju organizacionih delova, ciljeva, planova i aktivnosti, tzv. holistički pristup, svest o celoj organizaciji.\nHolistički pristup upravljanju koji obuhvata sve napore da se sagledavanjem i upravljanjem procesima (analiza, poboljšanje, termin planiranje novih aktivnosti) omogući ostvarivanje strateških ciljeva poslovnog sistema, odnosno optimizacija prinosa na angažovana sredstva.\nNaime, i gledano kroz primer, prinos na angažovana sredstva od 20% za period, dobija se tako što preduzeće ima 2 poslovna ciklusa odnosno 2 obrta imovine u periodu sa stopom od 10%, ali se isti rezulat dobija i kroz 5 ciklusa i prosečnom profitnom stopom od 4%. Postavlja se pitanje šta je dobro za kompaniju. A odgovor je u tipu odnosno vrsti poslovnih procesa.\nDu Pont analiza predstavlja jedan od integrisanih sistema koji poslovanje preduzeća posmatra u celini, a ne samo preko pojedinih aspekata poslovanja, što je suština procesnog pristupa. Svaka organizacija se može posmatrati kao procesni sistem, sistem koji stvara određenu vrednost za korisnika. Stoga se i svi procesi u okviru organizacije mogu posmatrati kao deo mreže međuzavisnih procesa, gde svaki proces ima svoju ulogu.\nPrimer rasporeda procesa na pozicije Du Pont formule\nU primeru, procesi su raspordjeni na poziciju u formuli na koju direktno i jedino deluju. Identifikovanjem procesa, i vezivanjem za faktor formule identifikuje se i uticaj procesa bilo na Obrt imovine ili Profitnu stopu, a u krajnjem smislu i na Prinos na sredstva koje je vlasnik angažovao, i to je zadatak za kompanije.\nNa početku svega – uspostavite procese\nMenadžment 13. aprila 2016.\nSve od nečega počinje i negde se završava. Često čujete ljude kako se žale što ne znaju „ni gde je početak, ni gde je kraj“. Da, to je uvek i svima veliki problem, posebno u poslu- svi vole da znaju…


Milojević poveo 21 igrača na meč protiv Suduve\n► Milojević poveo 21 igrača na meč protiv Suduve\n08.07.2019 | 10:14h ► 11:14h Beograd\nFudbaleri Crvene zvezde putuju danas za Marijampole na meč prvog kola kvalifikacija za Ligu šampiona protiv Suduve, a trener Vladan Milojević se odlučio da u Litvaniju povede 21 igrača.\nNa spisku putnika su: Milan Borjan, Zoran Popović, Filip Stojković, Marko Gobeljić, Vujadin Savić, Nemanja Milunović, Srđan Babić, Milan Rodić, Mirko Ivanić, Branko Jovičić, Dušan Jovančić, Miloš Vulić, Hose Alberto Kanjas, El Fardu Ben, Marko Marin, Veljko Simić, Aleksa Vukanović, Ričmond Boaći, Nikola Krstović, Tomane, Milan Pavkov.\nCrvena zvezda će novu sezonu početi sutra na gostovanju Suduvi u prvom kolu kvalifikacija za Ligu šampiona, a meč se igra od 20.00.\nFudbaleri Crvene zvezde Filip Stojković i Srđan Babić složni su u oceni da su crveno-beli spremni za meč sa Suduvom, kao i da ne misle da će litvanska ekipa biti u prednosti zbog već aktuelnog prvenstva.\n"Odličan pripremni period je za nama, potpuno spremni dočekujemo susret sa Suduvom. Mnogi ističu kao prednost litvanske ekipe to što je njihovo prvenstvo u toku, ali verujem da su nama jaki protivnici na pripremama dosta značili i da se neće osećati razlika na terenu. Imali smo kvalitetne rivale, protiv Zenita smo pružili odličnu partiju i verujem da je to recept koji u Litvaniji može da nam donese dobar rezultat", rekao je Stojković.\nStojković ističe da će iskustvo od prošle godine iz dvomeča sa Suduvom značiti njegovoj ekipi.\n"Promenile su se u određenoj meri obe ekipe, ali sigurno nam znači sve ono što smo videli prošlog leta u susretima sa Suduvom. Mnogo bolje poznajemo njihov stil igre i znamo šta možemo da očekujemo. Sada smo fokusirani isključivo na prvu utakmicu u gostima. Na nama je da damo sve od sebe i da u Beograd ponesemo dobar rezultat", kazao je desni bek Zvezde.\nŠtoper crveno-belih, Srđan Babić, veruje da će Zvezda i ove godine prikazati čvrstu igru u odbrani i da će se u Beograd vratiti s pozitivnim rezultatom.\n"Tokom evropskih takmičenja možemo reći da je neprobojna odbrana postala Zvezdin zaštitni znak. Uradićemo sve da tako bude i ove sezone. Nije bilo mnogo promena u poslednjoj liniji tima, uigrani smo i odlično znamo šta šef očekuje od nas. Dobro smo analizirali protivnika, znamo odakle preti najveća opasnost, a i koje su im slabosti. Na prethodne dve utakmice sa Suduvom nismo primili gol, nadam se da će tako i ostati", rekao je Babić.\nVest Hem pobedio Šefild junajted\nFudbaleri Vest Hema pobedili su danas na gostujućem terenu Šefild junajted sa 1:0, u utakmici devetog kola Premijer lige.\nJoš trojica srpskih fudbalera zaraženi koronavirusom, ne igraju protiv Rusije\nFudbalski reprezentativci Srbije Sergej Milinković-Savić, Darko Lazović i Đorđe Nikolić zaraženi su koronavirusom i propustiće večerašnju utakmicu sa Rusijom u Ligi nacija.


Svetske vesti - Nedelja 17.05.2020 - 13:28\nU svetu je potvrđeno više od 4,6 miliona slučajeva korona virusa, pokazuju podaci Džons Hopkins univerziteta.\nAmerika se otvara „sa ili bez vakcine\nDok evropske zemlje beleže blagi pad u broju novozaraženih virusom korona, američki kontinent se nalazi na udaru epidemije Kovida-19 - u Brazilu je zabeležen rekordan broj novih slučajeva.\nSjedinjene Američke Države i dalje su na prvom mestu u svetu po broju zaraženih i preminulih - više od 1,5 miliona ljudi je obolelo, a umrlo više od 90,000.\nU Srbiji je u subotu registrovano 58 novih slučajeva Kovida 19, dok su tri osobe izgubile život.\nDirektorka Instituta za javno zdravlje "Batut" Verica Jovanović kaže da epidemija kovida-19 u Srbiji još traje, ali da posustaje.\nU svetu je potvrđeno više od 4,63` miliona slučajeva korona virusa, pokazuju podaci Džons Hopkins univerziteta.\nPreminulo je najmanje 311.000, a procenjuje se da se oporavilo više od 1.7 miliona ljudi.\nU poslednja 24 sata u Srbiji su umrle tri osobe, a zabeleženo je 58 nonovih slučajeva zaraze.\nUkupan broj umrlih od korona virusa u Srbiji sada iznosi 228. Do sada je ukupno izlečeno 4.479 ljudi.\nDirektorka Instituta Batut je za RTS rekla da je situacija u zemlji „veoma dobra i povoljna", ali je upozorila da mere i preporuke za suzbijanje i kontrolu širenja virusa moraju da se primenjuju.\nBosna i Hercegovina - 2.236 potvrđenih slučajeva\nHrvatska - 2.224 potvrđenih slučajeva\nSeverna Makedonija - 1.762 potvrđena slučaja\nU Podgoricu se u ponedeljak vraća gradski prevoz - prvo po prazničnom redu vožnje, a od 25. maja do 1. septembra će biti po letnjem rasporedu. Zvaničnici navode da će autobusi moći da prime do 15 ljudi.\nNemačka Bundesliga u subotu nastavlja sa takmičenjima, ali iza zatvorenih vrata, kao prva veća evropska liga koja se vratila nakon prekidanja usled pandemije korona virusa.\nLiga je suspendovana 13. marta, a prvih šest mečeva biće odigrano danas. Policija će obezbeđivati stadion, kako bi osigurala da navijači ne prave nered, usled mogućnosti organizovanja protesta protiv mera karantina.\nAmerički predsednik Donald Tramp izjavio je da se Amerika otvara „sa ili bez vakcine".\nOn je projekat izrade vakcine, nazvan Operation Warp Speed, uporedio sa naporima iz Drugog svetskog rata za proizvodnjom prvog nuklearnog oružja.\nAli Tramp je istakao da će Amerikanci, čak i bez vakcine, morati da nastave sa normalnim životom.\nJedan 23-godišnji Njujorčanin uhapšen je na Havajima nakon što objavio slike sa plaže na Instagramu.\nMladić je napustio hotelsku sobu na dan dolaska i odlazio na različite lokacije javnim prevozom, a trebalo je da bude u izolaciji.\nPolicajci su otkrili njegove fotografije zahvaljujući građanima koji su videli objave na društvenim mrežama.\nItalijanska vlada je potpisala uredbu kojom se od 3. juna omogućuje ulazak i izlazak iz zemlje, kao između regiona, što je dosad bilo strogo zabranjeno.\nTo predstavlja veliki korak u naporima ove države da sačuva ekonomiju nakon karantina koji je trajao duže od dva meseca.\nItalija je imala najveću stopu smrtnosti u svetu, ali je broj infekcija u opadanju poslednjih nedelja.\nUblažavanje mera znači da prijatelji, članovi porodice i partneri koje su granice razdvojile mogu ponovo da se sastanu.\nStanovnicima Engleske je savetovano da ostanu u blizini mesta stanovanja ovog vikenda, kako su mere popustile.\nOvo je prvi vikend popuštenih mera u Engleskoj, što je omogućilo ljudima da provode vreme napolju koliko god žele „radi uživanja".\n„Čak i da se pronađe vakcina, držanje virusa pod kontrolom iziskivaće ogroman napor".\nU međuvremenu se postavljaju brojna pitanja u vezi sa izuzetno niskom stopom smrtnosti u Rusiji - 2.537 smrtnih slučajeva od 262.843 zaraženih.


Srbija: Na jesen zajednička vježba srbijanskih i ruskih specijalaca | Trend Radio Velika Kladuša\nZajednička antiteroristička vježba srbijanskih i ruskih specijalaca biće održana na jesen u Srbiji, dogovorili su u Moskvi ministar unutrašnjih poslova Srbije Aleksandar Vulin i komandant Ruske nacionalne garde “Rosgvardija” Viktor Zolotov.\nVulin je Zolotovu uručio pozivno pismo za vježbu srpske Žandarmerije i Specijalne antiterorističke jedinice /SAJ/ i ruske “Rosgvardije”.\nVulin, koji je u okviru radne posjete Rusiji obišao bazu “Rosgvardije”, istakao je da Srbija ostvaruje dobru saradnju sa svim ruskim bezbjednosnim službama, saopšteno je iz MUP-a Srbije.\nOn je posebno naglasio značaj zajedničkih obuka Specijalne antiterorističke jedinice i Žandarmerije sa ruskom “Rosgvardijom”, imajući u vidu da su ove jedinice stubovi bezbjednosti dvije zemlje sa bogatim iskustvom i znanjem.\n“Razmjena iskustva između elitnih jedinica dvije zemlje, posebno u oblastima borbe protiv terorizma, antidiverzione zaštite, obezbjeđenja štićenih ličnosti, kao i javnih skupova povećanog rizika bezbjednosti, izuzetno je značajna za efikasno reagovanje pripadnika specijalnih jedinica dvije zemlje u zaštiti bezbjednosti građana”, rekao je Vulin.\nNacionalna garda Ruske Federacije – “Rosgvardija”, elitna je služba bezbjednosti osnovana s ciljem borbe protiv terorizma, ekstremizma i organizovanog kriminala, a zadužena je i za održavanje javnog reda i zaštitu važnih državnih objekata.


32 godine poslije najveće nuklearne ekološke katastrofe: ČUDO u Černobilu | www.Pozitivno.ba\n32 godine poslije najveće nuklearne ekološke katastrofe: ČUDO u Černobilu\nOctober 7, 2018 Bijela hronika\nUkrajina je odlučila da se na mjestu gdje se desila najveća nuklearna ekološka katastrofa u Černobilu, sada izgradi solarna elektrana.\nZa sada je to još uvijek skromno postrojenje, snage jednog megavata. Smješteno je oko 100 metara udaljeno od nekadašnje nuklearne centrale. Solarne ploče koje pokrivaju površinu od 1,6 hektara, proizvode dovoljno električne energije za čak 2.000 domaćinstava.\nNova solarna elektrana, iako je još uvijek ograničene proizvodnje, mogla bi da postane mnogo veća. Ukrajina planira da u dogledno vrijeme preraste u postrojenje koje bi pokrivalo površinu od 2.500 hektara snage sa 100 megavata.\nZa sada se još uvijek traže investitori, koje bi mogla privući niska cijena zemljišta i direktna povezanost na električnu mrežu.To bi koštalo mnogo manje nego da se gradi tamo gdje ne postoji povezanost sa električnom mrežom. Oko tri četvrtine Evrope je bilo zagađeno, a najgore su prošli dijelovi Ukrajine, Bjelorusije i Rusije. Najmanje 30 radnika je poginulo od direktnih posljedica eksplozija, a kasnije i još više od efekata radijacije.\nKako se nositi s negativnim vijestima ko...\nŽena je udomila psa iz azila, ali je tok...\nTajna sretnih parova: Uradite jednu stvar i vaša se veza neće nikada prekinuti


11.04.2022 u 18:53\nEvropa na prekretnici, snovi pali u vodu\nNakon što su Francuska i Nemačka zbog izveštaja o ratnim zločinima u ukrajinskom mestu Buča proterale jedan broj ruskih diplomata, to su učinile i Italija, Danska, Španija, Švedska... Kao odgovor, bivši predsednik Rusije i aktuelni zamenik šefa ruskog Saveta za bezbednost Dmitrij Medvedev najavio je stavljanje katanaca na vrata evropskih ambasada u Moskvi. Da li je podela Starog kontinenta od Barencovog mora na severu do Crnog mora na jugu postala neminovnost? I da li će tu podelu usloviti prirodne, društvene, religijske, civilizacijske i druge nekompatibilnosti ili će sve biti tek rezultat propagande? Kako god bilo, Evropa se ponovo našla na prekretnici. I ponovo ne svojom voljom. Podsetimo, po okončanju hladnog rata (kraj 1991) Rusija se otvorila prema susedima i svetu uopšte.


Vučić: Važno da Srbija, Grčka, Bugarska i Rumunija deluju jedinstveno china radio international\nVučić: Važno da Srbija, Grčka, Bugarska i Rumunija deluju jedinstveno\n2018-07-05 14:38:55 cri\nSrpski predsednik Aleksandar Vučić izjavio je večeras u Solunu da je na sastanku Visokog saveta za saradnju Srbije, Grčke, Bugarske i Rumunije bilo reči o mnogim zajedničkim projektima i da je važno da te četiri zemlje deluju jedinstveno.\nVučić je na zajedničkoj konferenciji za medije s premijerima Grčke, Bugarske i Rumunije, Aleksisom Ciprasom, Bojkom Borisovom i Vijorikom Dančilom, rekao da su "razgovarali duže, ozbiljnije i odgovornije nego ikada, o putnoj komunikaciji, o železničkim prugama, o gasnoj konekciji".\n"Veoma sam zadovoljan zbog ovog susreta jer je ovaj format i ono što mi radimo od velikog značaja za budućnost naših zemalja. Ovo je za nas važno jer smo dobili podršku na evropskom putu od naših prijatelja iz Grčke, Bugarske i Rumunije i jer ćemo zajednički da radimo na mnogim projektima", kazao je Vučić.\nNaveo je da su Grčka i Bugarka predložile uvodjenje "zajedničkih taksi, zajedničkih tarifa koje se tiču ranijih predloga Dunavske komisije i saobraćaja" i dodao da to može da donese "samo ogromnu ekonomsku korist stanovnicima sve četiri zemlje".\nDodao je da je "veoma važno" da, u vreme kada Evropa nije uvek jedinstvena, te četiri zemlje budu što je moguće jedinstvenije, i da rešavaju probleme na Balkanu, jer "sve što bi stavili pod tepih, vratilo bi se kao bumerang".


Fabrici: Brisel sa pažnjom i zabrinutošću prati dešavanja u Beogradu - European Western Balkans\nBEOGRAD – Brisel sa velikom pažnjom i zabrinutošću prati ono što se dešava poslednjih dana u Beogradu, rekao je Ambasador Evropske unije u Srbiji Sem Fabrici, u emisiji Pravi ugao.\n„To je skup koji je počeo kao mirno, kao skup običnih ljudi. Posle toga usledili su nasilje, napadi na policiju, policija koja tuče ljude. To je ono što nas brine. Pravo ljudi da mirno protestuju treba garantovati, sve ostalo treba osuditi“, rekao je Fabrici.\nOn je napomenuo da upad u skupštinu, napad na policijska vozila nisu prihvatljivi, a da bi napadima na neoružane civile trebalo vlasti da se pozabave.\n„Ono što nije prihvatljivo je da se protest pretvori u nasilni čin i da se generiše nasilje. Da se polarizacija povećava, ono što je potrebno je da se deeskalira i smanji naboj i da se pokuša sa dijalogom“, kazao je Sem Fabrici, dodajući da je u Srbiji dijalog ne samo moguć, već i neophodan.\nNa pitanje kako vidi činjenicu da Srbija prvi put nije otvorila nijedno poglavlje od kada pregovara, Fabrici je rekao da je to bila kolektivna odluka zemalja članica koje su smatrale da nije bilo dovoljno napretka, što ne znači da pregovori dalje ne bi trebalo da se nastave.\n„Odluka da se otvore poglavlja se zasniva na jednoglasnoj odluci, tako da 27 članica moraju da odluče zajedno da se otvori novo poglavlje. Uvek je teško postići jednoglasnu odluku sa svim članicama. U proteklih nekoliko nedelja bilo je pitanja da li je Srbija postigla dovoljno napretka u reformama za koje se sama obavezala da će ispuniti prema EU“, rekao je Fabrici.\nPrema njegovim rečima nije u redu govoriti koja od članica nije bila za otvaranje poglavlja sa Srbijom jer je kolektivna odluka – nije bilo dovoljno napretka, ne da ga nije bilo uopšte.\nOn je istakao da Evropska unija formira sopstvenu procenu o stanji vladavine prava na osnovu sopstvenih podataka i analize.\n„To je način na koji EU funkcioniše, dakle imamo sopstvene procene koje se zasnivaju na našim analizama u kontaktu sa sprskim vlastima, civilnim društvom i međunarodnom zajednicom. Komisija predstavlja analizu činjeničnog stanja, a države članice odlučuju. To je proces pregovora“, rekao je Fabrici ohrabrujući Srbiju da završi sa reformama u oblastima sudstva, medija i borbi protiv kriminala i korupcije.\nKada je u pitanju nastavak dijaloga Beograda i Prištine Fabrici smatra da trenutno postoji volja sa svih strana da se dijalog nastavi.\n„Trebalo bi da se dijalog ponovo pokrene. Nadamo se da će u sastanak u Briselu u nedelju dovesti za sto“, rekao je Fabrici.\nOn je zaključio bi trebalo da se po pitanju dijaloga bude optimističan, ali i realističan, jer dijalog ne može napraviti EU, to moraju da urade Beograd i Priština.\nEvropska unijaSem Frabrici\nEWB 23. 05. 2017.


Gradonačelnik Novog Sada primio stipendiste NIS-a sa Univerziteta u Ruskoj Federaciji - Bizlife.rs\n15:08 Beograd, 19.07.2019.\n“Danas u Gradskoj kući pokazujemo primer dobre prakse kroz sinhronizovano funkcionisanje obrazovanja i privrede. Dešavaju se promene na bolje, jer „naša pamet“ više ne odlazi u druge države, već zahvaljujući podršci privrede i našeg Univerziteta u Novom Sadu, najbolji studenti završavaju najprestižnije fakultete u inostranstvu i vraćaju se u Srbiju, u Novi Sad, da rade. Sada zajedno sa kompanijom NIS i Tehnološkim fakultetom u Novom Sadu, predstavljamo četvoro od 18 studenata, koje je ove školske godine stipendirao NIS i koji su se školovali na više univerziteta u Ruskoj Federaciji.\nČestitam im na uspehu i na tome što će, kao Novosađani, ostati da rade u svom gradu po završetku studija. Ponosni smo na naše sugrađane i želimo da vidimo još više naše omladine da se školuje na najboljim fakultetima u svetu, i da zatim dolaze u Srbiju da žive i rade. Oni su garant da će ovaj grad i država imati sigurniju i izvesniju budućnost”, rekao je gradonačelnik Miloš Vučević i pohvalio saradnju sa kompanijom NIS i sa Tehnološkim fakultetom, sa kojim Grad Novi Sad ima odličnu saradnju i na polju privlačenja investicija.\nEmil Tatić, stipendista kompanije NIS, koji je diplomirao na Ruskom državnom univerzitetu za naftu i gas „I. M. Gubkin“ naveo je da mu je NIS mu je obezbedio osnovne studije, zatim i stipendiju za magistarske studije u Rusiji, a posle toga i radno mesto, kao i za sve stipendiste sa kojima je započeo školovanje.